text:
Pejati
Usage Examples
Dane jero mangku sane suciang titiang Para angga panureksa sane dahat mustikayang titiang Para atiti miwah ida dane sane sareng sami sane dahat kusumayang titiang Saha Sekeha truna sangu amerta sane tresna sihin titiang Pinih ajeng lugrayang titiang ngaturang puja pangastuti majeng Ida Sang Hyang Parama Kawi, saantukan mawiwit saking wara nugrahan Ida, ring panumaya galah sane becik puniki, titiang prasida masadu ajeng sareng Ida Dane sareng sami, ring parikrama panureksan Lomba Desa Undagan Kabupaten Tabanan warsa kalih tali plekutus. Ida Dane para pamiarsa sane kusumayang titiang, sane mangkin lugrayang titiang nagingin galah puniki antuk darma wecana sane mamurda Kautaman Banten Pejati Ida dane para pamiarsa sareng sami sane dahat wangiang titiang, pinaka krama hindu sampun majanten tan surud-surud ngerastiti bakti ring Ida Sang Hyang Widi Wasa, saantukan ida sane ngawiwenang ngawiwasa sahaning sane wenten ring jagate sekala wiadin niskala. Ring kawentenan ida sane nirguna, iraga maraga manusa majanten muatang sarana wiadin nyasa pinaka pralambang ida, sinalih tunggil ipun majalaran antuk banten. Sekadi sane munggah ring Lontar Yajña Prakrti “sahananing bebanten pinaka raganta tuwi, pinaka warna rupaning Ida Bhatara, pinaka anda bhuana”. Ring makatahing soroh banten sane wenten, wenten kasinanggeh banten pejati sane sampun majanten ketah kauningin pakantenanipun, nanging akeh durung tinas uning ring semertin ipune. Ida dane sareng sami sane wangiang titiang, Pejati wantah mawiwit saking kruna Jati, antuk semertin ipun sapunapi iraga yakti-yakti nunggilang kayun ngaturang sembah bakti ring ida bhatara, tan madwapara, sayuwakti mawiwit saking padma hredaya. Pejati kawangun antuk makudang-kudang sarana, inggian marupa daksina, banten peras, banten ajuman, anaman kelanan, panyeneng, pesucian miwah segehan alit. Yening ring lakaran ipun, wenten marupa plawa, sane nenten sios satmaka cihna kayune sane dayuh. Sekar pinaka cihna rasa sane wenten ring angga, wija pinaka winih-winih kasucian, toya plambang tirta pawitra miwah amerta, saha geni wantah pinaka pandita saha ngupasaksi yadnya sane kamargiang . Ida dane sareng sami, daksina sane pinaka paralambang ida bhatara, taler kawangun antuk makudang-kudang sarana. Kapertama wenten marupa bakul, nenten wenten sios pinaka pralambang arda wiadin candra. Wenten marupa kelapa maperucut pinaka simbul ida bhatara brahma saha pinaka nada, bedogan pinaka pralambang swastika, kojong pesel-peselan mapragayan ardanareswari miwah wenten kojong gegantusan, pralambang akasa lawan pertiwi. Wenten taler sarana penegep siosan, inggih punika marupa adeng bebek, pinaka guna satyam. Iraga kaelingang mangda setata nginggilang dharma sadhu ring kahuripane puniki. Sarana marupa tampelan boya tios wantah pralambang trimurti, brahma, wisnu kalawan siwa. Iisan pisang pralambang sang hyang darma, saha wenten benang mawarni petak, tan wenten sios wantah Pragayan Ida Bhatara Siwa. Raris baosang titiang bebacakan kaping untat sane marupa anaman kelanan. Puniki wantah pralambang saking kawentenan Sad Ripu ring angga sarira sane sampun sida kakeret mawinan sida mawesana becik ring tata titi parilaksana mahurip wiadin maprawerti ring jagate. Sekadi punika, kawikanan para lingsir-lingsire dawege nguni, makarya nyasa ida bhatara nganutin sastra agama. Iraga sane wenten mangkin wantah nami kemanten. Ida dane sareng sami sane wangiang titiang, Ring panglimbak jaman sekadi mangkin, kawentenan pejati sampun sida katumbas ring makudang-kudang genah, saha sami ngaruruh sane sarwa dangan. Yening iketang ring kasuksman pejati punika, sampun majanten becikan yening pejati kakaryanin praragan, satmaka pepalihan brata saha sradha bakti ring ida bhatara sane sayuwakti mawiwit saking padma hredaya.Yening samian punika sida kamargiang, sampun majanten tetujon agama druwe, moksartam jagadhita ya ca iti dharma, sida kakardinin . Ida dane sareng sami sane kusumayang titiang, asapunika dharma wacana sane prasida aturang titiang. Mogi-mogi wenten pikenohnyane saha sida kaanggen sepat siku-siku risajroning ngamargiang kahuripane puniki. Makawesananing atur, puputang titiang antuk paramashanti,Om Shanti, Shanti, Shanti, Om
⚙ Automatically collected usage examples
No examples collected yet.


c: text/html

text:
Ada jadma pepondokan ajaka tetelu luh muani tekén pianakné luh bajang aukud, geginanné tuah matetanduran palawija, nanging ia tuara taén mupuang pikolih tetanduranné, wiréh karosiahan baan bojog. Lantas sadaya-daya pesuanga anggona ngejuk bojog ento, ia ngaé santeb, umpanina baan jagung. Sedeng bojogé ento pada tuun ngalih amah, ada abesik né paling gedéna gegéson nyagjagin jagungé. Mara jagungé kajemak, pacuntil santebé macuatan, santebé lantas ulung matangkeban, bojogé sépanan mlaib énggalan katekepin baan santebé. I pepondokan ngenot santebé matangkeban, énggal ia manyagjagin, dapetanga santebé ngamah.
Raris bojogé kacangkling, nyadia bakal tampaha nyanan nyanjaang, laut pejanga durin kubuné, tekepina baan guungan. Suba lingsir teduh i pepondokan luh muani répot ngaé bakal basa di paonné. Disubané pragat reracikanné lantas pianakné ngulig di batu boréhané.
Gelisang satua sagét pesu Sang Kekua uli batan bantangé nyadia tuun ka pangkungé. Sang Lutung laut macekohan, Sang Kekua laut ia nolih tur ia nyagjag manelokin sambilanga matakon. Patakon Sang Kekua, “Héh cai Sang Lutung, ento ngudiang cai dini?”
Masaut Sang Lutung, “Apa tawang cai, kai lemesina tundéna nganggon kurenan anaké luh ané ngulig boréh ento, tekén bapanné. Kai tusing nyak, buina tusing pesan ada nyet makurenan, masih kai lemesina tur cangklinga, tekepina baan guungan, bakal panganténan nyanan petengé. Nanging nyen cai ada nyet, dadi masih cai nyilurin awaké, kéwala di panauran cainé masih awaké undang.” Sang Kekua lebihan kenehné nyak tur masaut, “nah yan tuah dadi silurin, depang awaké nyilurin cai.”
Masaut Sang Lutung. “Nah ungkabang guungané, lusin panyangklingan awaké, nyanan cai bakal cangkling, bakal tekepin dini, apanga kadéna awaké.” Sang Kakua kendel kenehné gupuh ia ngelusin panyangklingan Sang Lutung.
Di subané Sang Lutung pesu, laut Sang Kekua kacangkling lima-batisné, katekepin baan guungan tur kateteh baan rimbagan, nglaut ia makaad mingkel-mingkel kedék sakéng lega nyetné, lantas ia menék di punyan kayuné sambilanga masesandaran.
“Sang Kekua, Sang Kekua batan kranjang,
Sang Lutung babuan di kayu,
Sang Kekua celakné kenyang,
Sang lutung celakné layu.”
Anaké luh ngulig basa bengong madingehang laut nyagjag nengokin guungan, dapetanga Sang Kekua ditu matekep. Lantas ia gigian sambilanga ngaukin bapanné. Teka bapanné manyagjagin sambilanga mapeta, “nah, saling kekua nu masih melahan bénné tekén lutung, jani payu ngaé anyang.”
Mara Sang Kakua kaseluk uli di batan guungané, pacrétcét yéh matanné irib ia ngeling sigsigan tau tekén déwékné kena apusan, mapuara tulus masih ia matampah.
Sang Lutung déning lega idepné laut ia tuun nyadia kayeh ka tukadé, cloton ia macebur di yéhé, sagét ngenah Sang Yuyu di pilahan batuné.
Sang Lutung nyadia nyengkalén, munyinné Sang Lutung, “nah, né té Sang Yuyu tumbén tepuk, mai malu menékan jalan mapitungan ané melah.”
Sang Yuyu nyak menékan déning takut kena apusan. Pasautné Sang Yuyu, “tusing dadi baan icang menékan, batis icangé enduk pesan wiréh makelo sakit, mara pesan ilangan, kedetin malu icang baan ikut cainné.”
Sang Lutung cloton nyelepang ikutné di pilahan batuné, lantas kakapit baan Sang Yuyu, ditu lantas Sang Lutung jerit-jerit tuara dadi baana ningtingang awakné. Buin kejepné ada anak ngalih bé uli luanan, mara ngenot tingkah Sang Lutung kéto, lantas ludina teteha baan batu gedé.
NB: Satua Bali puniki kaketus saking cakepan “Kembang Rampé Kesusastraan Bali Purwa” sane kapipilang antuk I Gusti Ngurah Bagus sareng I Ketut Ginarsa kaca 23.
Subscribe to: Post Comments ( Atom )

robotstxt: allowed

filter: keep


text:
Buyanbuyn/,
- fainted (Verb)
Usage Examples
Dona buyan tuni di sekolah.[example 1]
Dona fainted while at school earlier.
⚙ Usage examples pulled from the Virtual Dictionary
In Balinese: Ring Buleleng taler wenten genah wisata sane pastika nudut kayun parajanane, minakadi Danu Buyan, Danu Tamblingan miwah Danu Beratan sane dados tetiga danu kembar sane kapanggih ring kaldera sane ageng, Pasisi Lovina sareg lumba-lumbanyane sane sampun boh, pulo Menjangan sane isin pasihnyane dahat ngulangunin, pulo Menjangan antuk isin pasihnyane sane ngulangunin saha akeh genah wisata alam lianan ring wewidangan Bulelenge.
In English:
In Indonesian:
- ↑ Dewi Juliana


text:
Usage Examples
⚙ Usage examples pulled from the Virtual Dictionary
In Balinese: Sedeng iteha I Lutung ngamah biu, lantas teka I Kaki Perodong ngaba tumbak lanying tur ngomong, " Bah, ne I Lutung ngamah biune, jani lakar matiang!".
In English:
In Indonesian: I Kakua sembunyi dibawah pohon pisangnya, Kakek Perodong berjalan perlahan mengintip I Lutung.
In Balinese: I Lutung sambilanga kejengat-kejengit negak ditundun I Kekuane.
In English:
In Indonesian: Segera sampai disana, kemudian jalan bersama dan mulai terlihat pondok.
In Balinese: Ada tuturan satua I Lutung teken I Kekua.
In English:
In Indonesian: Ada Cerita tentang I Lutung (Si Monyet) dan I Kakua (Si kura-kura).
In Balinese: I Kekua mengkeb di beten punyan biune, Kaki Perodong majalan adeng-adeng ngintip I Lutung.
In English:
In Indonesian: I Lutung terlanjur senang memakan pisang enak, tidak tahu datangnya bahaya, asyiknya memakan pisang di pohonnya.
In Balinese: Pondoke ento gelah I Kaki Perodong ditu lantas I Lutung tolah-tolih ngiwasang I Kaki Perodong.
In English:
In Indonesian: Di kira I Lutung pondok itu sepi tidak ada orang, segera iya naik ke pohon pisang yang sedang berbuah matang.
In Balinese: Mara ningeh munyi keto I Lutung maekin tongose ento.
In English:
In Indonesian: begitu didengar suara seperti itu, I Lutung mendekat ke arah itu, didapatinya I Kekua sangat kurus, begitu mirip orang kelaparan.
In Balinese: I Lutung kaliwat demen kenehne ngamah biu nasak, tusing tau teken ketekan baya, iteh ngamah biu nasak di punya.
In English:
In Indonesian: Sedang asyiknya iya makan pisang, kemudian dia ditombak oleh I Kakek Perodong tepat di lambungnya.
In Balinese: Kekaden I Lutung pondoke suung, ngenggalang ia menek punyan biu ane sedeng mabuah nasak.
In English:
In Indonesian: I Kakua menunggu dibawah pohon pisang.
In Balinese: Lantas I Lutung ngomong nimbal, "Ih Kekua, suud monto maselselan.
In English:
In Indonesian: Ini aku menemukan tempat yang baik disana di Barat Sungai ada ponsok, itu pondok Kakek Perodong.
In Balinese: Sedeng iteha I Lutung ngamah biu lantas katumbak baan I Kaki Perodong beneng lambungne.
In English:
In Indonesian: I lutung jatuh ke tanah dan mati.
In Balinese: Gelisang satua I Lutung ngempok biu masane nasa duang bulih, tur peluta amaha maka dadua.
In English:
In Indonesian: I Kakua diberikan hanya kulitnya.
In Balinese: Demen kenehne lakar ngamah biu nasak, laut ia masaut enggal, " Aguh Sang Lutung, yen keto apa kaden melahne, nanging kenken kema, sawireh pondoke ento joh, tukad cengcenge linggah, buina keweh pesan ngliwat".
In English:
In Indonesian: Begitu jawaban I Kakua, kemudian dijawab oleh I Lutung " Beh, bodoh sekali kamu Kakua!
In Balinese: I Lutung maglebug ulung ka tanahe lantas mati.
In English:
In Indonesian: Mayatnya diseret ke pondok oleh I Kakek.
In Balinese: Makelo-kelo I Kekua gedeg sawireh I Lutung tusing satunit teken janji.
In English:
In Indonesian: Ia hanya mendapat kulit pisang.
In Balinese: Gelisang satua enggal, majalan kone ajaka dadua ngliwatin tukad cengcenge, I Lutung magandong ditundun I Kekuane.
In English:
In Indonesian: Perjalanan I Kakua mengikuti arus, mungkin karena ia pintar berenang.
In Balinese: I Lutung sedek masayuban di beten kayune, saget dingeha I Kekua nyesel iba, kene munyine, " Beh, kene lacure, masan ujan-ujan keweh pesan ngalih amah, yen makelo kene, sing buungan deweke lakar mati".
In English:
In Indonesian: I Lutung sedang bersantai dibawah pohon kayu, seketika di dengar berkeluh kesah, begini ucapannya "Hm, begini miskinnya hidup, musim hujan sangat sulit mencari makanan, kalau terus seperti ini, tidak batal untuk mati".
In Balinese: Bangken I Lutung tadtade kapondoke ban I Kaki Perodong.
In English:
In Indonesian: Begitulah upah orang yang suka memaling dan membohongi teman.
In Balinese: Suba gede apine I Lutung ngencolang makecos ka raab umah jero dukuhe.
In English:
In Indonesian:
In Balinese: Masaut I Kakua, “Nah dong enggalang je bukaang jelana krangkenge!” Disubane mabukaang krangkenge encol I Lutung macelep ka krangkenge.
In English:
In Indonesian:
In Balinese: Kacerita ada I Lutung masawitra ajak I Kakua.
In English:
In Indonesian:
In Balinese: Kacrita Ni Ayu Kantrungan tengkejut, rikale maekin krangkenge lakar nyemak I Kakua, tepukine ada Lutung di tengah krangkenge.
In English:
In Indonesian:
In Balinese: Sedek dina anu I Lutung mamaling isen di tegal dukuh Kantrungan ngajak I kakua.
In English:
In Indonesian:
In Balinese: Jero Dukuh Kantrungan ngenggalang ke krangkenge, “ Bah sedeng melaha, ada Lutung mokoh lung pesan anggon olah-olahan”.
In English:
In Indonesian:
In Balinese: I Lutung encol makecos ka punya kayune, sambilanga magending pupuh durma.
“ Jero Dukuh puniki jua pirengan I Kakua ia manyingid Di batan tengkulak I Lutung ia bubuan Menek di kayu ia manyingid Ih dukuh Kantrungan Nyen alih jero jani”Dukuh Kantrungan ngenggalang ngungkab tengkulak.
In English:
In Indonesian:
In Balinese: I Lutung nimbal nyawis, “Inggih jero Dukuh, mangdane uning yening ngolah ulam Lutung mangda nenten pahit kadi kantawali, sampunang bacin tiange medal.
In English:
In Indonesian:
In Balinese: Tan panaen saget teka I Lutung nelokin I Kakua sambilanga kedek ingkel-ingkel, sambilana ngraos, “ Kaden wake iba suba bangka?” I Kakua masut, “ Uduh iba Lutung pelih pisan tetenger ibane, wireh dinane mani wake lakar keantenang ngajak Luh Ayu Kantrungan, tur wake dini maura baan amah-amahan.
In English:
In Indonesian:
In Balinese: Gelisang satua, encol dane Jero Dukuh Kantrungan medbed ikuh I Lutung, saha kaenjutin.
In English:
In Indonesian:
In Balinese: I Lutung matolihan sambilanga ngetel paosne nepukin buka apa ane orahanga baan I Kakua, sarwi ngraos, “ Duh Kakua tutugang legan ibane tekening wake, wake ja nyilurin iba nongos di krangkenge”.
In English:
In Indonesian:
In Balinese: tung.”
I Bojog buin nakonang, “Apa, kerasang te!” Nang Cubling nyautin, “I Lut, I Lut, I Lut, I Lutung!”Mara I Bojog ningeh munyin Nang Cublinge ngorahang I Lutung, lantas ia malaib morahan teken timpalne.
In English:
In Indonesian:


text:
Titiang
- I; me
Usage Examples
⚙ Usage examples pulled from the Virtual Dictionary
In Balinese: Munggwing wastan titiang wantah I Grantang, niki belin titiange mewasta I Cupak.
In English:
In Indonesian:
In Balinese: Ditu lantas I Grantang ngomong teken panyeroan I Cupake, “Jero tulung titiang, titiang jagi tangkil matur ring Ida Sang Prabhu. “Malaib panyroane ka puri nguningayang unduke punika teken Raden Cupak.
In English:
In Indonesian:
In Balinese: Ngatonang unduke buka keto, ditu laut I Grantang metakon teken dagange ento, “Nawegang jero dagang nasi, titiang matur pitaken, napi wastan jagate puniki, napi sane mawinan jagat druwene sepi.
In English:
In Indonesian:
In Balinese: Ngaksi kawentenane punika, raris Raden Dewi ngandika teken Men Bekung. “Uduh Meme, titiang matakon, dija umah memene?’ Ajak gelah melali kema ka umah Memene apang gelah nawang. ” Gelisang carita Ida Raden Dewi sampun neked di pondok Men Bekung.
In English:
In Indonesian:
In Balinese: Nganteg ring puri I Dagang nasi matur, “Inggih Ratu Sang Prabhu sasuhunan titiang, puniki wenten tamiu sareng kalih misadia jagi ngemademang I Benaru.
In English:
In Indonesian:
In Balinese: Titiang jagi ngaturang ayah, ngemademang ipun I Benaru. “Duaning asapunika wenten pabesene I Grantang, laut I dagang nasi gagesonan nangkil ka puri.
In English:
In Indonesian:
In Balinese: I Grantang laut ngomong. “Nawegang jero dagang belin tiange iwang ngambil ajengan, mangda ledang jero ngampurayang santukan titiang nenten makta jinah. “I Cupak masaut, “Saja kola nyemak nasi, ampura kola, tusing sida baan kola naanang basang layah. “I Dagang nasi anggen kenehne ningeh munyine I Grantang.
In English:
In Indonesian:
In Balinese: Titiang jagi matetegar nyarengin sewayambarane puniki ngamademang ipun satrun palungguh I Ratu I Benaru.
In English:
In Indonesian:
In Balinese: Kacrita sane mangkin I Cupak lan I Grantang sampun tangkil ring ajeng Ida Sang Prabhu raris Ida Sang Prabhu ngandika, “Eh cai ajak dadua cai uli dija, nyen adan caine?” I Grantang matur dabdab alon,”Nawegang titiang Ratu Sang Prabhu, titiang puniki wantah jadma nista saking jagat Gobangwesi.
In English:
In Indonesian:
In Balinese: Titiang saking SD Negeri 2 Petiga jagi ngaturang satua sane mamurda “I Sangsiah teken I Bojog”.
In English: I am from SD 2 Petiga, I will present a story entitled "I Sangsiah teken I Bojog".
In Indonesian: Saya dari SD 2 Petiga akan mempersembahkan cerita yang berjudul “I Sangsiah teken I Bojog”.
In Balinese: Mangdane titiang padem, tur olahan titiange rasane becik, puniki muncuk ikuh titiange bebed antuk gilingan kapas miwah duk, usan kenten tunjel ikuh titiange”.
In English:
In Indonesian:
In Balinese: Mangkin kenak Aji ngenenin upadarwa padewekan titiange baan titiang bregah!” Keto kone aturne I Naga Basukih, jegan pragat tinut teken sapatitah Ida Betara Guru.
In English:
In Indonesian:
In Balinese: Ditu lantas I Naga Basukih matur ring Ajine, “Nawegang Aji Agung titiang kadi isenge ring sameton titiange sane wenten ring jagat Bali, makadi Betara Geni Jaya sane malinggih kocap ring Bukit Lempuyang, Betara Mahadewa kocap ring Gunung Agung, Betara Tumuwuh ring Gunung Batukaru, Betara Manik Umang ring Gunung Beratan, Betara Hyang Tugu di Gunung Andakasa, cutet ring sami sameton titiange sane wenten ring tanah Bali.
In English:
In Indonesian:
In Balinese: Dening sampun lami pisan Aji, titiang tan pisan naanin mapanggih sareng sameton, nika mawinan titiang nunasang mangda sueca ugi maicain titiang lunga ka tanah Bali jaga ngrereh sameton titiange sami.” Beh, mara keto kone aturne I naga Basukih, dadi di gelis Ida Betara Guru ngandika, “Uduh nanak Bagus, nah yan dadi baan Aji sampunang ja I Nanak lunga ka Bali buate lakar ngalih pasemetonan I Dewane.
In English:
In Indonesian:
In Balinese: I wau Aji mamaosang jagat Baline selat pasih raris mialang pajalan titiange ka Bali, beh elah antuk titiang ngentap pasihe wantah aclekidek.
In English:
In Indonesian:
In Balinese: Dadi mapan aketo bebaos Ida Betara Guru, dadi matur I Naga Basukih, “Inggih Aji Agung, yang wantah Aji nitah mangda nguluh Sinunggale, maliha yan bantas amonika pakantenan jagat Baline, yening Aji maicayang jagat Baline jaga uluh titiang.” Keto kone aturne I Naga Basukih kaliwat bergah.
In English:
In Indonesian:
In Balinese: Kakawian marupa puisi
Ganda Sari (1973, sareng Made Sanggra) Joged Bumbung (1975) Pantai (1978) Mara-mara (1994) Tiang (1995) Kalangen ring Batur SAB (Singgah di Bencingah Wayah) (2000) Puputan Badung (2000) Niti Titi Puttaparthi (2000) Suung Luung (2003) Tiang (2004) Yen (2004) Nyongkok di Bucu (2006) Kuuk (2006) Kabar-kabar Surat Kabar (2006) Swara Cakra Kurushetra (2006) Puisi ring majalah Canang Sari No. 24 minakadi Topeng Keras, Ada Sinar Galang, Setata Megonjakan ring Angin, Ampurayang Titiang dan Manahe Mabesikan (2006) Gerip Maurip Gridip Makedip Ngintipe.
In English:
In Indonesian:
In Balinese: Kakawian Lianan
Jantraning Tirta Yatra, catatan rikala Tirta Yatra (1998) Padi Buung, pupulan fragmen drama pertunjukan TV (2000) Jantra Tirta Yatra, catetan rikala Tirta Yatra (2002) Perani Kanti, cakepan ngenenin indik dedikasi sastrawan Bali (2002) Tirta Yatra ka India, catetan Tirta Yatra ka India (2005) Riwayat Geliat Sastra Nyoman Manda, autobiografi (2005) Mengenang Bayang-bayang Ilalang, biografi perbankan saking Ubung, Penebel Tabanan (2006) Ngonang, pupulan catetan ringkes (2006) Basa lan Sastra Bali, Kisah-kisah Jumah, pupulan esai basa lan sastra Bali (2006) Majalah Canang Sari Majalah SatuaPajalan idup pangawi I Nyoman Manda Puniki ambil titiang saking blog nyane DRS Nyoman Manda lan Pondok Tebawutu lan sumber lianan sane terjemahang tiang nganggen basa Bali.
In English:
In Indonesian:
In Balinese: Warsa 1985 polih juara I makarya lagu daérah Bali rikala PKB sané mamurda “Gumin Titiangé Bali”
8.
In English:
In Indonesian: Tahun 1985 mendapatkan juara I mencipta lagu daerah Bali pada Pesta Kesenian Bali dengan judul “ Gumin Titiangé Bali”.
In Balinese: nolih keasrian desan tiang lan napi ke sane wenten ring desan titiang kadi asapunika akeh jadma sane kagun teken desan titiang.
In English:
In Indonesian:
In Balinese: nike genah sane paling asri saking desan titiang.
In English:
In Indonesian:
In Balinese: krane punike akeh pesan jadma sane melancaran ring desan titiang.
In English:
In Indonesian:
media=Titiang |root=tiang |kasar=cang |halus=titiang |english translations=I |indonesian translations=saya |synonyms= |antonyms= |definitions= |examples= }}


text:
Jagajg
- guard
Media
jaga
Kasar
lakar
Halus
jagi
Northern Form
Unknown [edit]
Usage Examples
ida jaga lunga, ida jaga masiram
No translation exists for this example.
⚙ Usage examples pulled from the Virtual Dictionary
In Balinese: Ngiring sareng nanem entik-entikan lan jaga kelestarian hutan mangda gumine asri.
In English: Luh Ayu Manik and her friends are deeply saddened to see the forest destroyed.
In Indonesian: Luh Ayu Manik dan teman-temannya sedih melihat hutan yang rusak.
In Balinese: Ring rahina Penampahan, krama Baline metaki-taki jaga maaturan benjangnyane.
In English: On Penampahan day, the Balinese are busy preparing many kinds of delicious and fragrant offerings for the next day.
In Indonesian: Pada hari Penampahan, warga Bali mempersiapkan persembahan untuk keesokan harinya.
In Balinese: Ayu mawali budal ka Bali ring warsa 1992 jaga ngalanturang kuliah ring Fakultas Hukum Universitas Udayana, tur lulus maka Sarjana Hukum ring warsa 1993.
In English:
In Indonesian: Ayu kembali hijrah ke Bali pada tahun 1992 guna melanjutkan kuliah di Fakultas Hukum Universitas Udayana, dan lulus sebagai Sarjana Hukum pada tahun 1993.
In Balinese: Dening sampun lami pisan Aji, titiang tan pisan naanin mapanggih sareng sameton, nika mawinan titiang nunasang mangda sueca ugi maicain titiang lunga ka tanah Bali jaga ngrereh sameton titiange sami.” Beh, mara keto kone aturne I naga Basukih, dadi di gelis Ida Betara Guru ngandika, “Uduh nanak Bagus, nah yan dadi baan Aji sampunang ja I Nanak lunga ka Bali buate lakar ngalih pasemetonan I Dewane.
In English:
In Indonesian:
In Balinese: Kaparna baan Aji, minab lakar sengka baan I Nanak indike jaga mamanggih sameton.
In English:
In Indonesian:
In Balinese: Dadi mapan aketo bebaos Ida Betara Guru, dadi matur I Naga Basukih, “Inggih Aji Agung, yang wantah Aji nitah mangda nguluh Sinunggale, maliha yan bantas amonika pakantenan jagat Baline, yening Aji maicayang jagat Baline jaga uluh titiang.” Keto kone aturne I Naga Basukih kaliwat bergah.
In English:
In Indonesian:


text:
Jenis-jenis Bungut, Cai Ane Cen?
1. Bungut Lipi ne bungut sanget berbahaya, bungut ane demen ngeracunin utawi mortas timpal, pokokne sadis.
2. Bungut Sekop bungute ne demen nyaup munyi, bungute ne ames ken munyi disisi, biaane bungute ene kene tongos ne di romon-romone.
3. Bungut tai, bungute ne setate pengit omonange setate gebuh tur nyenebin, adane den tai jug seken be bengu sing dadi anggo apo munyine sing nyandang gugu.
4. Bungut sekupat, bungut niki biasane jelemane males, hobine ngomongang pisage, asal ade nak lewat pasti omonangnge, alias bungut blutut...
5. Bungut teli, bungut niki sekaldi teli, lemes tur gebuh demen nyedot munyi care vacum cleaner....
6. Bungut tronton, bungut te ne omongane gede tur sing dadi kalahang yen ngomong.


text:
Nguni
No definitions available in this language.
Usage Examples
Nggih, wastane lontar usada taru pramana. Siosan punika taler titiang polih kaweruhan saking tetamian para leluhure sane nguni.[example 1]
Yes, it’s called an herbal manuscript. I inherited the knowledge also from my ancestors.
⚙ Usage examples pulled from the Virtual Dictionary
In Balinese: Sane nguni Kabupaten Badung kawastanin Nambangan sadurung kagentosin olih I Gusti Ngurah Made Pemecutan dados Badung ring penguntat abad ke-18.
In English:
In Indonesian:
In Balinese: Sane nguni, wewidangan Kabupaten Karangasem nenten doh malenan sareng wewidangan kerajaan Karangasem.
In English:
In Indonesian:
- ↑ BASAbali Software


text:
Jumat, 08 Maret 2019
Home » Suara Saking Bali » Majalah Suara Saking Bali Édisi 29
Majalah Suara Saking Bali Édisi 29
Angayubagia pisan, Majalah Suara Saking Bali prasida kantos édisi XXIX. Ring édisi XXIX puniki kawedar kakawian saking pangawi sastra Bali modéren minakadi satua cutet, puisi, miwah ésai. Lianan ring punika, taler madaging satu Bali, miwah geguritan. Sané mapikayunan pacang ngamiletin ngirim naskah meriki rarisang kirim kakawian duene ring email suara.sakingbali@gmail.com, taler dados kirim ring inbox fb Suara Saking Bali. Sané arsa rarisang download antuk klik gambar download ring ungkur. Dumogi mapikenoh.


text:
Nak Bali Belog yen sebilang semeng suba dadi rare angon luas ke carike ngaba sampi sambilang mepotho-potho pothopocket “pokoke ketok“, suud dadi rare angon, mulih megae negak nge-render di komputer eben 3d impression dadi tukang ngae gambar-gambar umah, boya ja arsitek utawi undagi, yen engken kaden bisa dadi 3d maker and artist impression megae kanti suba sanja. Yen suba ngerender 3d bisa kelemah megae, 3d maker lan artist impression anak mula keto. Adane suba nak melajah baan autodidak melajahang dewek try and error, bani mase majang hasil-hasil gae ngerender3d ring PORTFOLIO dewek . Nah sambilang ngantosang 3drender suud, apang sing kiap i rare angon, peteng ne ngaturangayah nge-deejayDjeben di radio gitabali 1st balinese internet radio, radione anak bali, ngibur padewekan. Radio Gitabali, stata muterin tembang-tembang Bali ane suba lawas utawi band-band anyar nyama Bali, truna-truna Bali cara janine anak suba dueg-dueg sajaan nge-band. jug klik gen ne Radio Nak Bali mangda bisa mireng radione. Nak Bali Belog mula saja belog sing bisa “ngoyong-ngoyong”, buin dadi eben3d, buin dadi rare angon, buin dadi djeben, buin dadi tukang photopocket, yen buin pidan kaden nyaga warung bali ne, yening suba demen jug milu-milu tuung gen suba sewai-wai… Nah jani buin milu dini dadi Nak Bali Belog….
Riantukan sampun makueh wenten jadma Hindu sane merantau ring dura negara, patut iraga stata semangat ring agama Hindu, wenten mangkin blog semangat Hindu sane ka adminin olih Rare Angon Nak Bali Belog. Taler wenten malih asiki blog anggen munduang foto-foto rikala mesepedaan, luirnyane mawasta Dagang Tuak Bali lang Pecalang Bali Photo. Ngiring simpang ajebos-bos kemanten, suksma
Nak Bali Belog mase milu-milu gen di pesbuk apang sing ketinggalan zaman adane, apa buin dugase truna sing ada maadan pesbuk, twitter… komputer gen mara nawang apa buin internet. Apang sing kalah ajak cerik-cerike jani milu mase ngae acount twitter, sosial networking apa adane ene, sing karesep ben… kan liu sajaan jani ada sosial networking, Nak Bali Belog si malu milu friendster adane, mirib persaingan global ene mekade… ye ngae acount friendster ye makejang anake melaib ke pesbuk..


text:
Banten Dius kamaligi
Mealed tempeh anyar medaging eteh-eteh daksina jangkep,
beras catur warna, manut genah niya,
penek 1 tancebin antuk padang lepas 3 muncuk, muncuk pandan 3 muncuk, sehet mingmang 3 besik, metegul benang tri datu,
eteh-eteh pesucian, suwah, petat, subeng, meka sami antuk busung, pada 108 besik,
sampian naga sari antuk busung,
lis busung,
padma,
jun pere 1, mekalung jinah 25 keteng,
kelungah nyuh gading 1,
pengeresikan susunin canang sari,
penyeneng 1,
biyu kayu 1,
hempehan alimas,
ambengan, gelagah, sekul pinda, bubuh pirata, anutang genah niya.


text:
TRANSCRIPT
GURU BIDANG STUDY I MAD JULIADI SUPADI. S.Pd   Wacana    I BELOG   Ada katuturan satua anak belog. Baan belogn ia adanina I Belog. Sedek dina ia tondna   meli bbk ka peken tekn mmn. Ditu lantas ia nyemakin mmn pis. Lantas mmn buin   ngomong, kema jani cai engal-enggal ka peken, terus meli bedadua di tongos dagang bbk.   Disubane I Belog neked di peken, kema-mai ia ninggalin dagang bbk sakewala ia ngenjuhang   pipis dasa tali rupiah. Jero niki jinah, tiang meli bebek dadua. Bebeke aukud aji Rp. 4000. Lantas   dagang bebeke ngemaang I Belog susuk bui Rp. 2000. Disubane maan meli bebek lantas I Belog   mulih.Kacrita ia ngemulihang, tur ngaliwatin tukad linggah. Ditu lantas bbk ngeleb. Maka   dadua bbk ngelangi di tukad. I Belog bengong ninggalin bbk kambang tur ia ngrengkeng   kn. Bh, bbk puyung bakat beli,Awak nagih bbk mokoh tur baat, sakwala bbk puyung baanga. I Dwk belog-beloga. Lantas bbk tusing ejuka tur kalahina mulih. Disubana   I Belog neked jumahn, ajinanga baan mmn tuara ngaba bbk. mmn ngomong, ih belog encn bbk? Masaut I Belog, "maan ja icang meli bbk, nanging puyung icang adepina teken   dagang bbk. Lantas bbk leb di tukad, tur ngelangi. Buina laut ulah icang sawireh meli bebek puyung tuara ada gunane. Ditu lantas I Belog welanga baan mmn.   Keto upah anak belog, tuara ngresep tekn munyi. Bbke mula kambang yan ia lebang   di tukad dalem.   Kaketus saking :   * Buku Pupulan Satua Bali   1. Paindikan napi san kacaritayang ring wacana baduur? A. I Belog meli bbk puyung. B. I Belog Kena uluk-uluk. C. I Belog tuara ngresep tekn munyi D. I belog meli bebek. E. I belog ngelebang bbk.   2. Basa Bali napi sane keangge pengawi nyaritayang carita punika? A. Aso B. Ama C. Asi D. Kapara. E. Kasar.   3. Ring sajeroning kesusastraan Bali Anyar, karya sastra baduur pinaka asil karya A. Satua bawak. B. Pusi modern. C. Drama. D. Palawakya E. Roman.   4. Buin pidan tiang liang, apang liang dini di tengah-tengah oleg tamulilingan, oleg   tamulilingan ngaranjing soroh . . .    A. seni tabuh    B. lelampahan    C. Babondresan    D. seni tari    E. Kabudayaan   5. Ring Bali wenten tingkat-tingkatan basa sane kanggen mebaosan ring pagubungan sane   kawastanin . . .    A. basa alus singgih    B. basa kapara    C. basa singgih basa    D. basa alus madia, andap    E. basa asi, A sor, Ami miwah ama      GURU BIDANG STUDY I MAD JULIADI SUPADI. S.Pd   6. Sane ngawinang ring Bali wenten sor singgih basa inggih punika . . .    A. sangkaning wenten tri wangsa miwah jaba    B. pabinayan yusa miwah pangalaman    C. sangkaning kekuasaan    D. sangkaning wenten lapisan masyarakat makadi jabatan miwah pendidikan    E. sinamian sane kabaosang ring ajeng (a, b, c, d) patut makasami   7. Papalihan tingkat-tingkatan basa baline inggih punika . . .    A. basa alus, basa madia, basa andep, basa kasar    B. basa asi, basa aso, basa ama, ami    C. anggah-ungguhing basa. Warna-warna basa, sor singgih basa, anda usuk basa    D. sangkaning katuran, kekuasaan, semaritan kawikanan    E. sane kabaosang ring nomor a, b, c, d, ring ajeng samian patut   8. Yening iraga mabaos nganggen basa alus singgih punika katuwakang ring    A. anak sane during kauningin    B. anak sane masawitra durung leket pisan, sakewanten sampun saling kenal    C. anak sane pasawitra sampun leket pisan    D. sameton sane magenah sios kabupaten    E. sajeroning bebaosan nganggen telpon   9. Sinalih tunggal sisia maosang deweknyane ring ajeng bapak kepala sekolah patut nyane   nganggen basa . . .    A. Andap    B. Aso    C. Asi    D. Ami    E. Ama   10. Ring pantaraning sisia sane pasawitrannyane sampun luket pisan, yening mebebaosan patut   nyane nganggen basa . . .    A. Alus    B. madia    C. Alus sor    D. Alus minder    E. Andap utawi kapara   11. Ida akeh mapaica pangandika ring . . . titiang.    A. Anggan    B. Ragan    C. Ukudan    D. Dewek    E. Adan   12. Sesampun iratu ngandika ling titiang, raris titian . . . ring nyaman titiange.    A. Matur    B. Ngandika    C. Ngomong    D. Mapajar    E. Ngaraos   13. Titiang sane ngewehin ipun weh-wehan. Lengkara punika rumasuk . . .    A. Basa Asi    B. Basa Aso    C. Basa Aso    D. Basa Andap    E. Basa Madia      GURU BIDANG STUDY I MAD JULIADI SUPADI. S.Pd   14. Yening wenten aksara ipun kasurat maduita wantah sekadi . . .    a. Utsaha    b. Uttama    c. Uparengga    d. Upada    e. Lipi   15. Napi mawinan kruna prabu kasurat antuk ba kembang?    a. Duaning ngrajing jawa kuna    b. Duaning ngranjing basa Belanda    c. Duaning basa Inggris    d. Duaning jawa kuno    e. Duaning basa sansekerta   16. Apang makelo makantenan alih . . . ento.    a. Gede dawa    b. Gede bawak    c. Cerik perit    d. Cenik lantang    e. Cenik munggi   17. . . . Ida sang prabu nenten manggihin napi duaning sampun sungkan.    a. Penyingakan    b. Nyingakin    c. Kacingak    d. Pungak    e. Cacingak    18. Yening nyurat aksara Bali sajeroning kruna banjar, pacang sane magentos inggih   punika?    a. N    b. Ba    c. Jar    d. Njar    e. Ar    19. Ipun pan koplar sane dados pamucuk. Lengkara punika kebaos lengkara napi?    a. Asi    b. Kasar    c. Ami    d. Aso    e. Kepara    20. Ipun madue natah wantah asikut tegak umah manten. Kruna natah ring wacana punika   alusnyane napi?    a. Natah    b. Tanah    c. Ptala    d. Hiyasan    e. Natar    21. Y ening tata cara ngetik Bali simbar manut pengetikan huruf (F6O) (S) (CtrW) (S) (Ctr T)   (I) (P) (Ctr R) (P) (Ctr T), aksarane kawacen . . . a. Om Swastiastu b. Om Tat Purusa c. Om Tatsat      GURU BIDANG STUDY I MAD JULIADI SUPADI. S.Pd    d. Om Papa e. Om Swasti Prapta    22. Punika tuah kayu pule kocap dahat madurgama. Kruna kayu alusne napi?    a. Waru    b. Juru    c. Karu    d. Taron    e. Taru   23. Ida sampun lebar asasih sane sampun lintang, lengkara punika kebaos lengkara napi?    a. Alus sor    b. Alus madia    c. Alus mider    d. Alus singgih    e. Alus    24. Ring agem-ageman pidarta ngeninin indik topik utawi tma, san prasida nudut kayun para   pamiarsa kebaos . . .    a. Wicara    b. Wirasa    c. Wesata    d. Cawisan a lan b patut    e. Wirama    25. Eda awage ngalap bunga jepune ento. Kruna bunga alusne . . .    a. Sekar taji    b. Sirih    c. Jempiring    d. Jempeng    e. Sekar   26. I Meme nyakan di paon ajaka dadua. Kruna nyakan polih anusuara . . .    A. M    B. N    C. Ng    D. M,n    E. Ny   27. Kruna nginsanang polih anusuara . . .    A. N    B. G    C. Ng    D. Ny    E. N   28. Ida dane lunga ka setra nginsanang Pan Sambrag sawireh sampun lacur i wawu. Kruna   ngingsanang polih . . .    A. Anusuara    B. Pangiring    C. Pangater    D. Seselan    E. Anusuara + Pangiring      GURU BIDANG STUDY I MAD JULIADI SUPADI. S.Pd   29. Ia anteng magarapan uli semengan maka sanja. Sajeroning lengkara punika sane encen   kawastanin keterangan dauh . . .    A. Ia anteng magarapan    B. Uli semengan makarya    C. Magarapan    D. Anteng    E. Ngarep   30. Ipun matumbasan ring pasar. Kruna ipun kawastanin . . .    A. Kruna wilangan    B. Pangentos    C. Kruna aran    D. Pokok    E. Kruna pangenter   31. Sarwa prani sakadi becing becing pacang dados . . . A. Katak    B. Jubel    C. Klipes    D. Blauk    E. Capung   32. Sejarah aksara Bali wenten maosang mawit saking cerita Sang Aji Saka, wenten taler   maosang mawit saking India. Akeh aksaranyane wantah . . .    A. Pelekutus wiji    B. Pitulas wiji    C. 17    D. 18    E. a miwah d patut   33. Aksara Swalalita inggih punika . . .    A. Sorohan aksara Bali sane kaanggen nyuratang aksara Bali lumrah utawi kepara    B. Sorohan aksara Bali sane kaanggen nyuratang basa Jawa Kuna miwah Sansekerta    C. Sorohan aksara Bali sane kaanggen nyuratang japa mantra    D. Sorohan aksara Bali sane marupa aksara wianjana sane akehnyane pelekutus    E. Sorohan aksara Bali sane kaanggen nyuratang basa Bali alus   34. Cecek, surang, bisah miwah adeg-adeg, punika mawit saking aksara wianjana sane mawasta   . . .    A. Pangangge tengenan    B. Pangangge suara    C. Pangangge suara dirge    D. Pangangge modre    E. Pangangge anusuara      GURU BIDANG STUDY I MAD JULIADI SUPADI. S.Pd   35. Kruna surya yening surat ngangge aksara Bali sekadi ring sor, sane patut inggih punika? A.    B.    C.    D.    E.   36. Sasuratan karna yening salin ngangge aksara Bali, sane patut . . . A.    B.    C.    D.    E.    37. Ida lunga kapawaregan. Kruna pawaregan alus saking kruna napi ?    A. Perantenan B. Paon C. Wareg D. Rompok E. Pemanggangan   38. Sajeroning wangun aksara sane kasurat pateh, yadin nenten megantung utawi megantung   inggih punika . . .    A. Nya lan nga    B. Sa lan ma    C. La lan ba    D. Ma lan ka    E. Da lan pa   39. Sasuratan sane patut ring sor ngangge uger-uger la lan ra tan wenang mapepet, sekadi . . .    A.    B.    C.      GURU BIDANG STUDY I MAD JULIADI SUPADI. S.Pd    D.    E.   40. Yening wenten aksara ipun kasurat maduita wantah sekadi . . .    A. Utsaha    B. buddha    C. Uparengga    D. Upada    E. Lipi   41. Yening nyurat aksara Bali sajeroning kruna panca, pacang sane magentos inggih punika? A. N    B. Ba    C. Jar    D. Njar    E. Ar   42. Wewangsalan soksokan misi klukuh. Jangkepannyan. A. Suba pongah buin juari.    B. Suba tawang be tandruhin.    C. Awak bucok malih angkuh.    D. Betek basing galah enu.    E. Ada kn ada kto.   43. San encn ring sor puniki padalingsa pupuh sinom. A. 8i,8i,814,8a,4u,8a,8i.    B. 8a,8i,8a,8i,8i,8u,8a,8i,4u,8a.    C. 8a,8i,80,5u,8a,8i.    D. 8a,6a,7a,8i,8u,8a,8i.    E. 8a,8i.8a,8i,8u,4u,8a,8i.   44. Eda awage ngalap bunga jepune ento. Lengkara punika ngranjing lengkara A. Asi.    B. Aso.    C. Mider.    D. Madia.    E. Andap.   45. Titiang meli nangka dum ajak papat maan pada patpat, ane adiri pada man . . .    A. Apahlimaan    B. Apahteluan    C. Apahdasan    D. Apempatan    E. Apadasan      GURU BIDANG STUDY I MAD JULIADI SUPADI. S.Pd   46. Napi sane dados nikayang alepit?    a. Don biu    b. Don nyuh    c. Don paku    d. Don jaka    e. Don base   47. Sasuratan warna yening salin ngangge aksara Bali, sane patut . . . A.    B.    C.    D.    E.   48. Waluya I tabia dakep ngalih tungguhan suksmanipun. a. Sakadi anak buduh kasemaran.    b. Sakadi anak an loba pisan.    c. Sakadi anak sengsara ngalih pitulung utawi piolas.    d. Sakadi anak alpaca guru.    e. Sakadi anak sane stata manggihin pakewuh.   49. Setiman yening surat angge angke ring sor sane patut , inggih punika?    a. 47. b. 40. c. 45. d. 44. e. 140.   50. Sasuratan wasta yening salin ngangge aksara Bali, sane patut . . . A.    B.    C.    D.      GURU BIDANG STUDY I MAD JULIADI SUPADI. S.Pd    E.   Wacana: Novel Bali   NEMU KARMA   (Olih: I Wayan Gobiah)    Pan Sudana makurenan ajak Ni Mad Purni, ngelah pianak muani adanina Putu Sudana.   Mara matuuh nemtiban, Pan Sudana malih makurenan ajaka Mn Tirta sane kaocap Balu,   ngadang pianak alit madan Ni Tirta.    Ulian Oan Sudana liu pesan ngelah utang, lasia ia magedi ngalahin pianak somahn   makejang, kalunta-lunta tanpa unduk. Wireh utangn liu, lantas pianakn I Putu Sudana   serahanga tekning an ngelah utang. Ditu I Putu Sudana sedih pesan wirh ipun nyalanin   kasengsaran idup. Di suban kelih ipun matilar saking genahn punika.    Gelisang carita I Putu Sudana kaduduk olih Mn Sukarsi tur asukanga masekolah   sinarengan sareng pianakn. Sasampune bajang Ni Sukarsitunasa tekning misann madan I   Sanggra, kwanten katulak duaning ipun ten nue rasa demen majeng I Sanggra. Men Sukarsi   raris nakenin pianakn, nynk kademenin kal anggo kurenan? Ni Sukarsi mapajar, dwkn   demen tekning I Putu Sudana. Pamuputn I Putu Sudana sakapanga ajaka Ni Sukarsi.    Sedek raina wenten igel-igelan, saget I Putu Sudana manggihin anak istri madan Ni Ratna   sareng mmnipun Men Ratna mabalih. Sesampun ipun pada inget, ngingetang wau klingan,   ni ratna punika tan ja lian wantah adinipun, tur Men Ratna taler memenipun sane marupa   Mm kualonn. Ni Ratna dumun Madan Ni Tirta pinaka kualon teken I Putu Sudana.   Patemonn kalintang sedih, saling lingin tur saling gelut.    Kaketus sakingAprsiasi Sastra Bali      GURU BIDANG STUDY I MAD JULIADI SUPADI. S.Pd   51. Napik uteng satua bawak ring wacana piunika? A. Pan Sudana liu pesan ngelah utang. B. Pan Sudana Makurenan ajak Nak eluh balu C. Pan Sudana ngadeang panakn anggona mayah utang. D. Pan sudan magedi ngalahin somahn. E. Patemon I Putu Suadana sareng adinn lan meme kualonn.   52. Yan lampahang carita baduur kudang diri nganggo tokoh pelaku an muani? A. Adiri. B. Kalih diri. C. Tigang diri D. Petang diri E. Limang diri.   53. Pianakn ni Mad Purni mawasta..   A . Ni Tirta.   B. Ni Sukarsi.   C. Ni ratna.   D. I Putu Sudana.   E. I Sanggra.   54. Manut ring wewidangan kasusastraan Bali Anyar, reriptayan/karangan baduur punika ngranjing soroh.   A . Puisi bali Anyar. B. Cerpen. C. Prosa D. Drama. E. Sendratari.   55. Awi-awian cerpen mabasa bali ngawit wnten duk warsa 1968 malarapan siwambara karang   mengarang cerpn kaselenggarayang olih Lembaga Bahasa Nasional Cabang I, megenah   ring...   A . Jembrana.   B. Denpasar.   C. Klungkung   D. Gianyar.   E. Singaraja.   56. Sampun ram anak pada rauh matumbasan ka warung. Kruna matumbasan tungkalikan ipun.   A . Mablanja.      GURU BIDANG STUDY I MAD JULIADI SUPADI. S.Pd   B. Mabanten. C. Matawahan. D. Malangganan. E. Madolan.   57. Titiang sakulawarga magenah ring Dnpasar. Y an parakang kruna sakulawarga dadosipun..   A . Sa-kula-war-ga B. Saku-lawar-ga C. Sa-ku-lawar-ga D. Sa-ku-la-war-ga E. Sa-kula-warga   58. Geginan bapan tiang wantah pamaculan. Kruna lingga pamaculan, mawit saking kruna. A . Macul. B. Maculan. C. Pacul. D. Pamacul. E. Paculan.   59. I Putu Sudana sareng Mn Ratna taler Mmnipun marupa meme kualon. San mawasta meme kualon,..   A . Meme Kandung. B. Meme Tiri. C. Meme Matua. D. Meme duda E. Meme balu.   60. Bapan iraga manyama ajak telu, maketelu makurenan tur pada ngelah pianak. Iraga ajak pianak-pianak nyama bapan ento, maknkn?   A. Memindon. B. Mawarang. C. Mamisan. D. Mamantu. E. Macucu.   61. Pupulan kruna san madaging suara sandi (sandi jero) ring sor puniki minekadi.. A . Sampun,matur lan karaton. B. Samaya, Ramayana, lan rananggana. C. Sinahut, sumahur, lan tumurun. D. Sesari, dedari lan sesantun. E. Buron, pasangan lan pangangon.      GURU BIDANG STUDY I MAD JULIADI SUPADI. S.Pd   62. Kalaning muput karya Ida Sang Sulinggih mapanganggo sarwa mule (mulia), pangaer ma + pa ring kruna mapanganggo, maderbe atos. A . Malinggih. B. Ngangg. C. Madu. D. Maragatang ga. E. Tangkil/parek.   63. Wangun seselan el- wnten ring sajeroning pupulan kruna ring sor, luir.. A . Selem, delem. B. Gelem,geleng. C. Selusur, seliksik. D. Kelem, kelod. E. Belig, beligo.   64. Luh sari pangadegn jeggan teken imbokn, Artos pengiring an ring kruna jeggan, nyihnayang. A . Sakadi. B. Lebih. C. Prabotan. D. Genah. E. Kumpulan.   65. Kruna sane linggann kakaping kalihang, kwanten aksara suaranipun mauwah asiki, sekadi kecah-kecuh,kelad-kelid. Wangun kruna puniki mawasta kruna.. A . Dwi samatra lingga. B. Dwi maya lingga. C. Dwi sama lingga. D. Dwi wesana. E. Kumpulan.   66. Kruna lingga wandan ring pungkurkapingkalihang tur sering polih pangater pa-, sekadi pakecogcog, pakeberber. Wangun kruna punika kawastanin. A . Dwi purwa. B. Dwi wesana. C. Dwi sama lingga. D. Dwi maya lingga. E. Dwi samatra lingga.   67. Ceri...


text:
Sagrada Família
Expiatori de la Sagrada Família utawi Sagrada Família kémanten inggih punika gréja katolik sané kantun kawangun daweg warsa 1882 ngantos rahinané mangkin ring Barcelona, Spanyol. Gréja punika kagambarang olih arsiték Catalunya Antoni Gaudí (1852-1926) lan sampun dados silih tunggil Genah Warisan Jagat UNESCO.[1] Duk Novémber 2010 Paus Bénédiktus XVI ngarésmiang gréjané.[2]
Arsiték Francisco de Paula del Villar ngawitin ngawangun gréjané duk warsa 1882 sakéwanten kagantos olih Gaudí ring 1883. Gaudí nguwah proyék punika antuk cara arsitéktur ipun, sané ngasikiang arsitéktur Gothik sareng Art Nouveau. Gaudí makarya ring proyék puniki ngantos dané séda duk warsa 1926 raris kamendem ring jeroning Sagrada Família. Ngantos warsa punika kirang saking prapat saking Sagrada Família sampun kawangun.[3] Reringa Sagrada Família jagi jangkep ring warsa 2026.
Pustaka[uah | uah wit]
- ↑ "Works of Antoni Gaudí". UNESCO.
- ↑ "Pontiff to proclaim Gaudí's Church a Basilica". ZENIT.
- ↑ "Polishing Gaudi's Unfinished Jewel". New York Times.


text:
WICARA indik tuntunan karakter wangsa wantah isu sané dahat mautama ring aab jagaté mangkin. Yadiastun sampun sering titiang nyurat indiké puniki, kantun akéh sané patut kasobyahang pinaka tuntunan ngupadi kahuripan. Sasuratan puniki pinaka cihna titiang sareng nyangra miwah nyumponin pikamkam Kemendikbud RI. Tetujon sané kaulatiang pisan mangda krama Indonésiané digelis mawali ka jati angga, ngélingang warisan lelingsiré sané marupa nilai-nilai luhur Pancasila.
Ri kalaning jagaté sampun ngranjing ring éra global, sané macihna luir widang kahuripan sampun maju utawi canggih, indik tata maparilaksana ring jagaté puniki, nénten dados iraga nglaliang warisan lelingsiré sané adiluhung saha sampun macihna prasida nunggilang parajanané ri kala ngrebut kamahardikan. Dumun, ri kala lelingsiré durung akéh sané mapangkat luhur miwah madasar pendidikan tinggi, prasida matunggilan (bersatu). Akéhan mapikayun hening tan paleteh utawi nginggilang kawicaksanan miwah kejujuran. Yéning mangkin, ri kala sampun akéh sané mapangkat lan madasar pendidikan tinggi (profesor, doktor, magister), sapatutnyané sampun madué karakter sadu gunawan, mapikayun, mabaos, lan makértiyasa manut ajahan dharma, nénten malih malaksana kaon.
Kawiaktiannyané sané mangkin, sayan ngakéhan kawicarayang indik parilaksanan parajanané nénten manut ring sané kaptiang. Yéning turah mangkiné sampun nglimbak metu krisis etika-moral, sané mawinan parajanané nénten precaya malih ring sang maraga guru wisésa. Akéh sang ngawerat sané malinggih ba duur, maparilaksana nénten manut ajahan etika-moral, nénten manut ring ajahan agama. Kasus suap sayan ngakéhan, kasus korupsi sayan nglimbak tur ngagengang, mawinan akéh mantan pejabat miwah pejabaté sané kantun aktif katibén kasus hukum.
Indiké puniki sané patut kauratiang pinaka wiwilan sang maraga guru wisésa utaminipun sané ring widang pendidikan sampun ngeh, mawinan ngwetuang pidabdab ngwaliang nilai-nilai pendidikan karakter sané sida kaketus ring nilai-nilai dasar Pancasila, mangda sida kapikukuhin, kanggén pinaka bekel antuk para guruné nuntun alit-alité mangda resep tur prasida nglaksanayang ring pakraman.
Yéning selehin malarapan étimologis, karekter mateges watak utawi tabiat. Yéning ring basa Bali masaih ring abah, gegaduhan (kebiasaan), taler kabaos sradha (keyakinan utawi akhlak). Malarapan wirasan karakter punika prasida kabaos mungguing karakter marupa sradha, gegaduhan, bikas, ingkah-ingkuh utawi pratingkah sané wénten ring anggan i manusa saha pacang nguduhin sajeroning maparilaksana ring kahuripan.
Sané mangkin metu raris pitakén, ring dija minab genah karakter punika sajeroning anggan i manusa? Cawisannyané sapuniki. Pikayunan pacang ngwetuang bebaosan. Bebaosan pacang nguduhin perilaksana. Parilaksana pacang ngwetuang gegaduhan. Gegaduhan sané ngwangun karakter utawi bikas; Karakteré puniki sané nentuang nasib i manusa. Dadosipun, pikayunan puniki sané marupa wiwit utama karakteré punika.
Sané mangkin ngiring uratiang téks pupuh Ginanti ring sor saha turéksa, asapunapi tuntunan karakter wangsa sané prasida kaanggit, anggén suluh ikang praba.
Saking tuhu manah guru,
mituturin cening jani,
kawruhané luir senjata,
ne dadi prabotang sai,
kaanggén ngaruruh merta,
saenun ceningé urip.
Téks Pupuh Ginanti ba duur, pakantenanipun sadrana, nanging yéning telebin ngrasayang, majanten pacang sida kakeniang tuntunan sané dados kabaos tuntunan karakter wangsa. Tuntunan karakter sané sida kaanggit iriki, wénten (1) karakter guru, miwah (2) karakter siswa/murid.
Karakter guru
Sapasira ugi marasa angga dados guru, mangda setata éling ring angga madué swagina sané abot nanging utama. Kruna guru mateges abot (berat). Gu mateges peteng (gelap), ru mateges galang (terang). Guru madué swadarma ngicénin sasuluh miwah piteket ring para siswannyané. Guru, setata patut mapaica kaweruhan lan piteket-piteket kadi angganing Déwa Surya, sané setata ngicénin sinar terang ring para siswané gumanti pacang manggihin galang. Duaning asapunika, guru patut madué karakter pinaka SDM sané wikan tur wicaksana. Madué kawikanan sané imbang ring moralitasnyané, duaning ”Yéning guru mawarih ngadeg, murid pacang mlaib-mlaiban” ring basa Indonesia ‘Guru kencing berdiri, murid kencing berlari’. Mangda nénten asapunika.
Karakter Murid/Siswa
Akéh siswané sané masekolah wantah nginutin mode kémanten. Kémaon sareng gradag-grudug, nganggén busana seragam, medal saking jero, ngédéngang padruénan miwah kasugihan, nganggén motor anyar, mobil méwah, HP Blackbérry, nanging ring sekolahan nénten naenan madué kayun susrusa ngidepang daging sastra. Puniki karakter siswa sané kalintang kaon.
Nah, karakteré sané wedar titiang iwawu mangda sida kauah manados karakter sané becik. Iriki swadarman sang maraga guru pacang mawiguna. Punika mawinan guru maosang ring siswané mungguing ”Kaweruhané luir senjata” (Ilmu pengetahuan itu bagaikan senjata). Makasami jadmané merluang senjata ri kalaning ngupadi kauripan puniki. Duaning sanjata punika pacang kaprabotang sarahina-rahina, kanggén ngruruh merta, makasami siswané patut jemet melajahang angga. “Taki-takining sewaka guna widia”. Saking alit patut jemet mlajahang angga, mangda ungkuran dados anak wikan. Wikan maweweh wagmi (ahli), wikan maweweh waged (terampil), wikan sané wicaksana (bijaksana).
Yéning iriki sang maraga guru nénten urati ngicénin sasuluh miwah tuntunan, mapuara para siswané nénten pacang tatas ring swadarma, kéwanten liwat baos guruné, nénten sida katelebang. Patut kandikain para siswané, mungguing uripé dados yowana tan péndah entik ambengan. Ri kantun alité ipun tajep pisan jagi ngidepang daging sastra. “Masa muda masa belajar. Tiada hari tanpa belajar”.
Sajaba punika, saking tembangé i wawu sida antuk nglanturang piteket mungguing abot pisan uripé yéning dados anak belog utawi tambet. Belog punika, ring pustaka Sarasamuscaya kabaos punggung. Anaké sané punggung tan péndah kadi anak buta. Ipun pacang kapetengan, nénten prasida antuka mikayunan ragané ngruruh pangupa jiwa.
Taler patut kandikain, “Yéning sampun wikan, madué pangweruhan, patut kayun makarya mengabdikan ilmu”. Manut dalang Cénk Blonk, wenten tetiga bekel anaké dados pemimpin, inggih punika (ilmu, amal, iman). Pemimpiné patut madué ilmu, kacihnayang antuk ijazah (sarjana); Ilmu punika pacang kaamalang, kanggén gegamelan mimpin gumi (ngrajegang jagat); ngamalang ilmu ring ngértiang kepemimpinan patut manut sulur iman. Nénten dados lémpas ring nilai karakter keimanan, karakter ketaqwaan, kesopanan, kasantunan, miwah kapatutran. Raris, sasampun ngamolihang pangupajiwa malarapan ilmu amal miwah iman punika, patut éling ring kawitan, bakti ring sang maraga guru. Molihang pangweruh saking i guru, sasampun masekaya nénten dados lali ring guru (rupaka, pangajian, wisésa, swadhyaya).
Malarapan papaosan ba duur prasida kacutetang mungguing téks pupuh Ginanti miwah téks-téks pupuhé sané akéh pisan mungguh ring kriasastra geguritan, katah pisan madaging tuntunan karakter wangsa sané patut katuréksain, raris kasobyahang, anggén bekel ri kalaning nyusupang nilai-nilai pendidikan karakter ring saluir widang pendidikan mangda kapaica ring para siswané. Mogi-mogi wénten pikenohipun!!!
**Bali Post | Dr. I Nyoman Suwija, M.Hum.
Semoga bermanfaat, Silahkan share:
Like this:
Like Loading...


text:
Mohammad Hatta
Mohammad Hatta inggih punika wakil présidén ring negara Indonesia sané kapertama, embas ring Fort de Kock (Bukittinggi, Sumatra Barat) 12 Agustus 1902, tur séda ring Jakarta, 14 Maret 1980, rikala mayusa 77 tiban. Mohammad Hatta mawasta Mohammad Athar rikala embas. Mohammad Hatta punika sareng rikala nglawan penjajah tur ngabéla negara Indonésiané. Mohammad Hatta nyarengin Soekarno antuk ngamerdékayang negara Indonésia sakadi mangkin. Wénten taler bandara sané nganggén wastan Mohammad Hatta sakadi Bandar Udara Soekarno-Hatta, krana Mohammad Hatta kadadosang silih sinunggil pahlawan nasional ring 23 Oktober 1986.[1]
Pustaka[uah | uah wit]
- ↑ Hatta, Mohammad, Mohammad Hatta Memoir, Tinta Mas Jakarta, 1979


text:
Banten Bayuh saluwirin Dewasa ALA
Banten Bayuh Dewasa Ala
suci dene genep adanan, muwang caru ring natar, luwirnia sega 11 (solas), gelar sanga jangan sakewali, rumbah gile, sasak mentah (nasi atangkih berisi darah mentah), muwah sekul mawadah wakul, iwak pejagalan, wiwidean anut sasih, sekul segegem iwaknia amel-amel, muah seselambunan, wawidehan olah dene sangkep, sajeng aguci, pancakolika, langsub sapere karania, payascite suci asoroh, segeh timbanan sakulak panci, iwak sate brumbun muwang sate wiring pinanggang, sahe raka sarwa galahan, genep sapere karania.
Mantra Banten Bayuh Dewasa Ala
sang butha kala nungku rat, sang bhuta kala wisesa, sang bhuta kala we uku, sang kala dewi menge pepet, sang kala biyantara dore waye, sang kala sri laba jaya menala, sang kala pancawara, sang kala sadwara, sang kala saptawara, sang kala astawara, sang kala nawewara, sang kala dase sengker, sang kala gni rewana, sang kala brahma, sang bhuta kala mrtiyu, sang bhuta kala penganten, sang bhuta kala kundang kasih, sang bhuta kala rumpuh, sang kala dumerana, sang kala luwiraning kala jare merana, iku tadah sajinira samedaye, same kang tineda, kasukanira kabeh, ring sanga deruwe caru balik ruwangen dina becik, manusanira akarya ayu, asungane nugeraha rahayu, alit kang sun aturaken, agung kang sude ingantukaken atma juwetanipun, anak anakaken aputu buyut, ong siddhirastu ya namah swaha.
Caru Bayuh Sasihbanten carun sasih:
Sasih Kasa; bantenia tumpeng 4 (papat) dadi atanding, iwak daging bawi matah, tuak yeh.
sasih Karo; caru tumpeng 1 (siki) dadi atanding, iwak jatah calon 7 (pitu), tuak yeh
sasih katiga; caru tumpeng 6 (nenem) dadi atanding, iwak uyah agegem
sasih kapat; caru tumpeng 3 (telu) dadi atanding, iwaknia basang-basang, daging mentah, tuak yeh
sasih kalima; caru tumpeng 9 (siye) dadi atanding, iwaknia daging matah, bawang jae, tuak yeh
sasih kaenem; caru tumpeng 8 (kutus) dadi atanding, iwaknia jatah calon tan winalik bakarnia, tuak yeh
sasih kapitu; caru nasi sokan, iwaknia daging matah, calon, bawang jae, tuak yeh
sasih kaulu; caru tumpeng 2 (dadua), iwaknia getih atakir, daging atakir, bawang jae, tuak yeh
sasih kesanga; caru panca sata tumpeng 2 (dadua), tuak yeh
sasih kedasa; caru tumpeng 10 (dasa) dadi atanding, iwaknia asu bang bungkem, olah dene agenep, tuak yeh
sasih jesta; caru asu sinamleh, nasi biyu, tuak yeh
sasih sadha; caru sarwa genap, sahe makuah, tetampigung abesik, liwet satungkeban, jangan dadap, antok laje, genah ring sanggah suku tunggal, wadahnia ancat-ancat, tuak yeh berem mawadah cambeng, gantung-gantungan. tlas.
Kramaning mecaru
Jesta apareb teriwit kereta te, ayunia penanggal ping 5 (lime), sang hyang peretiwi tumurun, apareb sang manasije, bhuta kang umiring, bhuta guledag, bhuta kasuluhan, bhuta weda, bhuta terompong kajarnia, gering manusa pejen, ajejaga ring lawang, asesangran. CARU; sesayut wangun urip kang ring lemah, liwat tenget papecel, kulume, jangan asem, pencak kacang, terong kuning, antok cabe gawe, sajeng.
Sasih Sadha meparab, mapetinjak aturu, ayunia acaru tanggal apisan, sang hyang sadasiwa tumurun, aparab sang hyang makaredwaja, bhuta kang umiring: bhuta areala, bhuta pubaka, bhuta gelem, bhuta geger, bhuta turu, bhuta tiga sakti, lara makweh mawi ajejaga asesang garan ring lawang. CARU; tumpeng putih, kukumbu kuluban, antiganing bebek winasuhan dening bersih, tasik kang ring lemah, liwet kacang ijo, sakon ramen, iwaknia terong papece, sambel cabe gue, sajeng tan sine rasen.
Sasih Kasa, aparab seranesinare namah, ayuning acaru penanggal ping 10 (dasa), sang hyang iswara tumurun, aparab sang hyang antanu, bhuta kang umiring: bhuta tibeyek, bhuta tumanggung, bhuta kala binarak, bhuta sasegi, bhuta merikadang, kajarnia gering sadina rong dina pejah, ajejaga asanggaran ring lawang CARU; tumpeng putih kuning adanan, iwak sate pinanggang abesik, liwet kacang, pecel sate, gerang asem, pencok bukal, sajeng tinaringan.
silahkan baca artikel yang terkait dengan Warida Dewasa Ayu:
demikianlah sedikit ulasan tentang Banten Bayuh saluwirin Dewasa ALA. hendaknya diketahui pula, bahwa banten bayuh dewasa ini baiknya di"anteb" oleh seorang pemangku khayangan atau di puput oleh sulinggih. semoga informasi banten bayuh dewasa ini ada manfaatnya. suksema.


text:
Ngelaksanayang Tri Kaya Parisudha
Om Swastyastu,
Bapak/Ibu Guru sane wangiang titiang, Ida dane sareng sami sane dahat suksmayan titiang. Kaping ajeng ngiring iraga sareng sami ngaturang pangayubagia ring Ida Parama Kawi, Ida Sang Hyang Widhi Wasa, saantukan ring keledangan lan wara nugraha Ida, Ida dane prasida rauh ring galah sane becik puniki. Ri kalane puniki, titiang pacang ngaturang dharma wacana indik “Ngelaksanayang Tri Kaya Parisudha”
Ida dane sane wangiang titiang, Tri Kaya Parisudha inggih punika ajahan kebenaran Agama Hindu. Tri Kaya Parisudha ngawit saking semboyan dharma sane mamunyi : “ paropakaran punya ya, papaya, para piadanam “ tegesipun Tri Kaya Parisudha kawangun antuk tiga kruna, kapertama Tri tegesnyane tiga, Kaya tegesipun gerak utawi perbuatan lan Parisudha sane mateges suci. Tri Kaya Parisudha tegesipun tiga gerak utawi perbuatan sane musti kasuciang.
Ring kalpa puniki meweh pisan iraga nemu manusa sane berbudi pekerti luhur, mawinan irika iraga sareng sami musti menanamkan ajaran – ajaran kebaikan ring semeton irage sareng sami. Uning iraga yening Tri Kaya Parisudha inggih punika tiga perbuatan sane becik, ring ajaran puniki wantah mrasidayang anggen pedoman iraga sareng sami rikala melajahin napi arti kebaikan mangda mencapai tetujon Agama Hindu inggih punika “ Moksa “.
Tri Kaya Parisudha, wenten tiga bagian inggih punika, Kayika Parisudha, tegesipun perbuatan utawi laksana sane becik. Conto nyane inggih punika nenten menyiksa utawi membunuh makhluk lain. Wacika Parisudha, tegesipun perkataan sane becik. Umpami, nenten ingkar ring satya utawi ucapan, nenten nguluk uluk . Manacika Parisudha, tegesipun pikiran sane becik. Conto nenten ingkar ring Karma Phala.
Yening iraga sareng sami makarya perbuatan sane jahat wantah hasil sane katerima sami buruk, sebaliknya yening iraga makarya perbuatan sane bacik wantah hasilnyane sami becik sakadisemboyan sane mamunyi:
Ala ulah ala tinemu : perbuatan buruk hasilnya sami buruk
Ayu pikardi ayu pinanggih : perbuatan sane becik hailnya sami becik.
Ainggih kadi asapunika dharma wacana sane prasida aturin titiang ring galahe sane becik puniki. Titiang nunas pengampura lan nenten titiang ngaturang suksmaning ring manah. Pinaka pamuput atur, pinih untat sineb titiang antuk Parama Shanti,
OM Shanti Shanti Shanti OM


text:
Olih: I Madé Astika
Semengan ento, tumbén natah pakaranganné Luh Sasih ramia. Ramia ulian ada anak luh-luh majejaitan, ada anak muani-muani pada negak nyambil ngangsud katik saté lan nyait aledan. Makejang ento tusing ada lénan tuah krama Banjar Merta Sari. Makejang pada seleg magaé sambilanga gragah-grégéh, nuturang paundukan ané nepén Pan Samba. Tuah Luh Sasih ané katingalin nu ngeling senguk-senguk negak di samping awakné Pan Samba. Luh Sasih nlektekang muanné Pan Samba putih lémlém kuangan getih. Makaukud awakné kasaputin aji kamben, tusing makrisikan wiréh ia suba kélangan angkihan. Ditu lantas Mé Dangin maekin Luh Sari.
“Luh, suud ja Luh ngeling buka kéné. Sing elek ngajak krama banjaré ané suba teka madresta mai? Mémé suba kenyel pesan nyapatin krama banjaré ané teka. Kemu malu masugi tulungin krama ané luh-luh majejaitan,” kéto Mé Dangin nundén mantunné apang suud ngeling.
“Mé, yang kal tetep nimpalin Bli Samba dini. Pedalem sing ada anak ngenemin. Depang suba mémé padidian ané ngruang krama banjaré,” Luh Sari masaut. Munyiné pegat-pegat wiréh nu ngeling segul-segul.
“Sing dadi kéto Luh. I raga dadi anak ané ngelahang gaé patutné ngruang anak ané teka matetulung. Mémé ngrasa masé kénkén ané rasayang Luh. Pidan dugas bapanné I Samba ngalain, mémé masé sedih pesan. Nanging, yén keneh-kenehang mémé, ngeling tusing ja nyidayang ngaé I Samba buin ngelah angkihan. Yén Luh nglantas ngeling buka kéné sinah I Samba tusing lega nyalanin idup di kedituan. Mémé ngidih pesan ngajak Luh, jani gaénang malu krama banjaré kopi miréh uling tunian kondén ada ané ngemaang kopi. Lek bené ngajak banjaré suba tengai kené kondén maan apa-apa.”
Ditu lantas Luh Sasih mara ningehang munyin matuané. Ia macelep ka paon. Krantang-krénténg ngumbah lumur anggon wadah nyeduh kopi. Mé Dangin nyagjagin krama banjaré ané nedeng ngangsud katik, ngenjuhang roko duang bungkus. Awa Merta Sariné ngansan karasa panes krana ainé kabendung gulem selem denges. Makada guminé remrem. Nanging, sambilanga ngorta krama banjaré tetep magaé yadiastun peluhné nyrétcét melusin baju. “Bih pedalem pesan ningalin kulawargané Pan Dagin buka kéné. Jani I Samba suba tusing enu, nyén miribang lakar dadi unteng kulawargané. Panak tusing ada, nyama paekmakejang suba camput. Miribang ulian ento Pan Samba mati.”
“Nyén paling malu nepukin bangkéné Pan Samba?”
”Dingeh-dingeh I Sasih.”
”Adi nyak pas kurenanné nepukin?”
”Nak kénkén kadén, tengainé ibi, I Sasih koné makita ngalih saang ka tegalné. Ia koné masé ngelah keneh jelék wireh I Samba suba tengai tusing teka-teka uli ngarit. Ditu suba I Samba napetang kurenanné suba magantung aji tali bun di punyan nangkane.”
“Men tawang unduké adi I Samba bisa ngantung déwekné?”
”Yén menurut raga, I Samba mati cara keto ulian ia strés wiréh kurenanné tusing buin nyidayang ngelah panak. Yén ulian utang minabang tusing, krana I Samba suba sugih. I Samba koné strés sekat panakné ané mara matuuh pitung bulan mati ulian sakit.”
“Béh di natahé ené dadua jani ada janda. Janda tua ngajak janda muda.”
“Hus, sing dadi ngomong kéto. Patutné i raga madalem I Sasih ngajak Mé Dangin wiréh sing ada buin ada ajaka mapitungan. Ngitungang ayah-ayahanné di banjar lan ngitungan kasugihanné.”
Tengai tepet ento, ri kala krama banjaré suba tragia lakar mandusang Pan Samba, makejang makesiab wiréh limanné Pan Samba krasak-krisik sada bibihné nyambat adan kurenanné. Krama banjaré jejeh tur ngetor ngiwasin Pan Samba buin nyidayang mangkihan. Makejang masuang peluh nguda, wiréh ningalin Pan Samba buin idup. Ditulantas Luh Samba maekin Pan Samba.
“Luh...Luh Sasih, ngudiang ramia gati jumah? Adi bli pules di sekenemé? Nak ngudiang masé krama banjaré makejang mai? Nguda paningalan I Luh bengul buka keto?” Pan Samba matakon ngajak kurenanné. I Samba cara jlema bingung.
”Bli Samba, Bli nak suba mati. Tiang nepukin Bli ngantung déwék di punyan nangkané. Dina jani, krama banjaré makejang lakar ngajak Bli ka sema.”
”Nyén ngorahang bli mati, buktiné bli jani nu nyidayang mangkihan. Bli nak mara suud ngipi. Ipian bli jelék pesan Luh. Bli mara teka uli malali. Nanging bli takut pesan wiréh pajalan bliné tusing nepukin galang nang abedik. Tuah peteng dedet ané tepukin bli. Bli majalan patikaplug, magaang patigrépé. Dija kadén gumi ané entasin bli ento. Apa kadén adan gumi ané ambahin bli. Ditu lantas bli tepuka ngajak anak tua nganggo panganggo sarwa putih. Ia liu pesan matakon sada ngopak-ngopak ulian bli ngulah pati. Ulian matin bliné cara kéto, orahanga bli koné tusing maan tongos di guminé ento. Saja luh, bli tusing nepukin apa-apa, ané ada tuah peteng diet. Disubané anaké tua ento suud matakon ngajak bli, ia lantas nundung bli apang buin mulih,” kéto I Samba nuturang isin ipianné ngajak Luh Sasih.
Krama banjaré ngon ningalin Pan Samba macrita buka kéto. Ada ané anggut-anggut, ada ané kituk-kituk ningehang satuanné Pan Samba. Ditu lantas I Samba buin nugtugang macrita unduk isi ipianné. Nuturang kénkén unduké ia ngantung déwékné aji tali bun di punyan nangkané.
“Men adi lascarya cai ngulah pati buka kéto? Sing padalem ngalain mémé ngajak I Luh jumah padaduanan?” Mé Dangin matakon ngajak panakné.
“Nak kénkén kadén Mé dugas ento tiang jeg bingung, tiang ningeh munyi ané tuara-tuara nundén apang tiang ngantung déwék.”
“Nyak sub cai ngipi buka kéto. Wiréh parilaksanan cainé ento tusing patut. Yén cai ngulahpati buka kéto, sinah tusing maan tongos di keditauné. Tuah peteng ané katepukin. Dineraka boya, apa buin di suarga. Nyiriang keneh cainé obah, nyihnayang sradan cainéandap pesan.”
“Nah Mé, tiang ngaku laksanan tiangé ento pelih, tusing katrima olih agama. Minab né upah anak ané tusing taén mabakti ring Ida. Dadiné tiang nepukin unduk buka kéné. Nanging aget masé tiang tusing mati. Nu kicén nunas angkihan.”
Ulian unduké ento, Pan Samba jani anteng mabakti, anteng maturan ka pura. Wiréh satondéné Pan Samba nepukin unduké ento, kapah pesan ia mabakti lan maturan. Ulian unduké ento Pan Samba jani dueg pesan ngamaang dharma wacana ka banjar-banjar nuturang isin ipiané makejang. Nuturang unduk ngulah pati.
Buin telung bulanné, semengan ento, natah pakaranganné Luh Sasih buin ramia. Ramia ulian ada anak luh-luh majejaitan, ada anak muani-muani pada negak nyambil ngangsud katik saté. Luh Sasih ngeling segul-segul di samping awakné Pan Samba. Krama banjaré pada seleg magaé sambilanga gragah-gragéh nuturang paundukan ané nepén Pan Samba. Ditu lantas dingeh-dingeh, Pan Samba mati, nanging boya ulian ngulah pati, nanging matiné ané ngalih ukudanné Pan Samba. (*)
Subscribe to: Post Comments ( Atom )


text:
GEGURITAN ARYA TANGKAS
PUPUH DANGDANG GULA
Swasti astu atur titian ngawit, Mogi Betara kawitan sueca, Nyirat wara nugrahane, Cihna bakti titian katur, Mangkin titian katur, Mangkin titian ngayah ngurit, Arya Tangkas murdan gita, Titiang pangkah nganggen kidung, Anggen suluh kahuripan, Atur titian akeh ten manut ring indik, Ledang ugi ngampurayang.
1. PUPUH SINOM
Maring Klungkung madeg nata, Sri Dalem Ketut Ngelesir, Abih patih Arya Tangkas, ring Kertalangu mapuri, madue putra asiki, Tangkas Dimade kawuwus, Bagus kadi Hyang Semara, solah dane sadu budi, Aji Budi, Lintang saying maring putra.
2. PUPUH SINOM
Raris wenten anak prapta, Tangkas Dimade nakenin, “Parab jero sapa sira, Napi wenten ruruh mriki ?”, Sang Atiti gelis nyawis, “Mamor wastan titian Ratu, Titiang makta suwala patra, Swala patran Dalem pingit, Jagi katur, maring aji Arya Tangkas”.
3. PUPUH MIJIL
Raris muus, Dane putra gelis, “Ampurayang jero, Mangkin ten wenten ajin titiange, Nuni ka tegal mapikat paksi, Ring sampune lingsir, Wawu ida rauh”.
4. PUPUH MIJIL
Nimbal nyaur, I Mamor ne mangkin, “Yan punika reko, Tulungin ja dewek titiange, Aturang ja swala patra niki, Maring dane aji, Prade sampun rauh”.
5. PUPUH MIJIL
Sakeng nulus, Dane putra raris, Nampi surat kaot, Kagenehang ring duur mejane, I Mamor matilar sada gelis, Ring sampune lingsir, Arya Tangkas rauh.
6. PUPUH PUCUNG
Kenyem alus, Tangkas Dimade mawuwus, “Kenak aji prapta, Nuni wenten anak prapti, Kucap ipun, Maka Dutan Ida Dalem.
7. PUPUH PUCUNG
Ipun rauh, Makta swala patra tuhu, Katur maring yayah, Durusang aji ngwacenin”, Sapuniku, Atur dane bakti pisan.
8. PUPUH SINOM
Arya Tangkas raris ngucap, “Encen surate ‘nto cening”, Sang putra raris ngaturang, Swala patra maringaji, Arya Tangkas gelis ngambil, Tur ngwacen rerepi iku, Nadak bawan dane ucem, Maplengek baos ngerimik, daah-duuh, Namplak paa nyesel raga.
9. PUPUH MASKUMAMBANG
“Duh Betara, Titiang nyewaka ring Gusti, Baktin titian ajeg, titian mugpug dusta sami, mangda jagate rahajeng.
10. PUPUH MASKUMAMBANG
Sakewanten, Dusta corahe ne mangkin, Jeg ipun magenah, Ring dewek titiange wiakti, napi wenten iwang titian”.
11. PUPUH MASKUMAMBANG
Dane Oka, Raris mataken ring aji, “Aji dewan titiang, dados aji nadak sedih, Napi sane mangawinang?”.
12. PUPUH PANGKUR
Arya Tangkas raris ngadeg, Netrane nirek praraine barak biing, ngucap ring putra banglus, “Jlema nista saja iba, Sayang kai teken iba sing mangitung, nuntun iba selid sanja, solah iba apang luih.
13. PUPUH PANGKUR
Dadi kene solah iba, Matungkas pesan teken pangaptin kai, Solah ngletehin negantun, Pangkah teken Ida Dalem, Diapin iba panak kaine abatu, kai tusing pariangen, urip iba bancut kai”.
14. PUPUH GINADA
Wawu punika sang yayah, Sang putra kemengan gati, Ten uning ring parindikan, Raris matelanan matur, “Inggih aji dewan titian, ledang aji, Miarsayang atur titiang.
15. PUPUH GINADA
Bakti titian maring Dalem, Sakeng riin nyantos mangkin, Sampunang ja pangkah nyoba, Maliat titian ten purun, Ledang aji mangayunang, Wenten manggih, titian masolah dursila”.
16. PUPUH GINADA
Gusti Biang ngucap nimbal, “Kayun-kayunang ja beli, Sira maosang Sang Putra, Masolah sane ten patut, Dursila ring Ida Dalem, Siang wengi, Sareng titian ring jeroan”.
17. PUPUH DURMA
Arya Tangkas muus “ne tegarang baca, Surat Dalem seken gati, Nitah ngamatiang, Ane ngaba surat Ida, Wireh solahne durbudi, Tura ne ngaba, Panak I raga apadidi”.
18. PUPUH DURMA
Okane raris kaoros ngungsi setra, Raris ngucap sada nengkik, “Ih jlema dursila, Satondene iba Bangka, Enggalang malu mabakti, Pang Atman iba, Di niskala tusing paling”.
19. PUPUH SEMARANDANA
Sang putra raris manangis, “Inggih Ratu Hyang Betara, Prade yukti titian kaon, Durus lebok atman titian, Prade titian nenten iwang, Titiang nunas suecan ratu, Icen titiang linggih melah”.
20. PUPUH DURMA
Ring sampune dane putra puput muspa, Kayunne lascarieng pati, matur ring sang Yayah, “Inggih aji dewan titian, Yan ten dados andeg malih, Mangkin durusang, Bancut urip titian gelis”.
21. PUPUH DURMA
Arya Tangkas mangunus keris pusaka, Tan madue kayun asih, Okane karancab, sapisan ngemasin seda, Atmane malecat gelis, Para Dewata, Mendak antuk Joli Manik.
22. PUPUH SINOM
Wawu seda Ida Putra, Tedun sabeh sanding rawi, Cihna sedan sang susila, Arya Tangkas bingung paling, Layon okane kalingling, Metu nyesel maring kayun, Raris ngelut layon oka, “Cening ampurayang aji, lalis ajung, mancut premanan I Dewa.
23. PUPUH SINOM
Yen cening sing matiang yayah, Aji kesengguh sing bakti, Nah mara sji matlektek, Ulihan ngetohang bakti, Pianake nemasin urip, Nirdon aji matih agung, Pegatin perti sentana”, Arya Tangkas budal raris, Nyungkan kayun, Siang wengi nyesel raga.
24. PUPUH GINADA
Gatran dane Arya Tangkas, Nyedayang oka padidi, Kapireng olih Sri Dalem, Tan sipi kagiat Sang Ratu, Raris mangutus parekan, Ngandikain, Arya Tangkas ka puri.
25. PUPUH GINADA
Arya Tangkas Nenten tulak, Ring Ida Dalem manangkil, Dalem raris mawecana, “Kenken unduk Paman Agung, Nyalanang titah manira, Nyungsang Gati, Teken pangapti manira”>
26. PUPUH GINADA
Arya Tangkas matur nimbal, “Titiang rauh mikat paksi, Panak titian makta surat, Ring surat punika mungguh, Ne ngaba patut matiang, Reh durbudi, Maring anggan Ratu Dalem”.
27. PUPUH SINOM
Ida Dalem raris ngucap, “Suba krasa baan mami, Duges Paman tusing jumah, Mamor ngaba surat mami, Ia patut mgemasin mati, Wireh langgana ken ingsun, Panak Paman nampi surat, Tur Paman tusing nyelehin, Gelis mancut, Jiwa pramanan pianak.
28. PUPUH SINOM
Baktin Paman teken gelah, Tusing ada manyamenin, Manira suksema pesan, Nanging ada nyangsih bedik, Wiwekane sing kagisi, Kala mundut titah ingsun, Ento ne ngawinang Paman, Nepukin unduke jani, Salah sengguh, Panak beneh bakat matiang.
29. PUPUH PUCUNG
Ingsun weruh, Paman pasti nyesel kayun, Eda Paman sebet, Luh Kayu Mas rabin mami, Icen ingsun, Paman manganggon kurenan.
30. PUPUH PUCUNG
Rabin ingsun, Mobot tigang sasih sampun, Ditu warih nira, Eda Paman manyampuhin, Benjang pungkur, Embas putran nyambung warga.
31. PUPUH GINANTI
Arya Tangkas raris matur, “Pican ratu luih gati, wantah suksma atur titiang”, Raris dane nglungsur pamit, maring jero sampun prapta, Gusti Biang nyanggra aris.
32. PUPUH GINANTI
Arya Tangkas raris nutur, Nartayang indike mangkin, Gusti Biang ledang pisan, Mamenyan asih kumasih, Raris embas dane putra, Muwabawa bagus pekik.
33. PUPUH DURMA
Pangeran Tangkas Kori Agung parab putra, Bakti maring ibu aji, Solahe susila, Dane maneduang warga, Tangkas Kori Agung luih, warga utama, wari Dalem ne wiakti.
34. PUPUH DURMA
Sapunika katur Gita Arya Tangkas, Patih Agung satieng Gusti, Anggen tetuladan, Baktine ring murdan jagat, Kirang langkung sinampuri, Ngiring puputang, Sineb antuk prama Santi.
Sumber: http://www.facebook.com/topic.php?uid=77251754653&topic=11029
Geguritan Arya TangkasPosted by Harsa Wirottama Labels: Arya Tangkas, Geguritan, Sekar Alit
GEGURITAN ARYA TANGKAS


text:
Olih: I Wayan Paing
Yadiastun tusing aji raos, seken pesan i bapa nuturin tiang sabilang wai. Yadiastun pesu raos, tusing ja isin raosné ané sanget orahina nuutin. Tiang nawang kéto, uli nu cerik i bapa tusing taén liu nuturin tiang aji raos. Uli nu cerik tiang setata ajaka ka tongosné nyemak gaé. Di tongosné nyemak gaé ané biasa: tegal.
Marané bisa negak tegteg, i bapa setata ngajak tiang ka tongosné ngarit. Apang tusing labuh wiadin ulung ka pundukané, suudé negul keranjang ané lakar wadahina padang, di kayuné sampingné ngarit, i bapa menpen tiang di kerangjangé ento matatakan démpo ané lad anggona nyingal tiang ka tegalé. Uli tengah keranjangé tiang mabalih i bapa ngarit. Suudé ngarit tiang pesuanga laut tegakanga di samping keranjangé. Nu taledina démpo. Uli ditu tiang mabalih i bapa menpen padang ka keranjangé.
Di subané bisa magaang, suud tiang wadah-wadahina kranjang. Marané lakar ngarit, i bapa ngebatang kamben. Di kénkéné karung wiadin lad sak semén ané mauékin apang linggah yén kebatang. Suud kéto, i bapa negul pagelangan batis tiangé ané nu misi gelang ajak kroncongan. Ané anggona negul, sabuk lilitné i mémé ané nyelap kakelésang anggona negul tiang. Tanggun sabuk lilité buin besikan kategulang di bongkol punyan kayuné. Uli di tongosé mategul, tiang mabalih i bapa ngarit kanti menpen di keranjangé.
Uli dugas nu mapempen di keranjangé kanti mategul, cara ngangonang godél, suudé menpen padang tiang lantas singala. Sambil nyingal sambil nikul kranjang ané misi padang ento ka kubun sampiné. Uli dugas mara makeranjangin kanti mategul, i bapa masi tusing pati ngarunguang yén tiang ngeling. Mirib ulian marasa pocol ngeling tusing ada ngarunguang, makelo-kelo tusing koné tiang pati ngeling kakétoang. I bapa ngorahin tiang mapan tiang tondén nyidaang ngingetang unduké dugasé ento.
Di subané bisa midep munyi tur suba bisa ngaba arit nutugin i bapa ngarit, i bapa tusing pesan maang tiang milu ngarit. Ditu tiang orahina ningalin i bapa ngarit. Yén tiang ngorahang med nongos tuah ningalin dogén i bapa ngarit, i bapa makenyem. Makenyem nanging tusing pesu munyi. Unduk ané ngranaang tiang mendep tur nyalanin apa ané orahina.
Ningalin i bapa ngarit, bedik-bedik tiang ngerti apa ané orahina tekén i bapa. Buka raosé tunian, orahina tusing ja aji raos ané pesu uli bibihné. Ané tepukin tiang kéné: yén ngarit padang apang tiding. Tusing dadi ngaritin ané samah-samah dogénan. Apa ja ada, ané arit apang makejang data. Yén nepukin luu luiré don-don kayuné ané tuh, carang-carang kayu ané pasléngkat, padang ané béra, sampingang. Da miluanga di cekukan padangé ané kaarit.
Amun ada padang wiadin entikan apa ja ané tusing nyak amah sampi da arita. Abut. Amun ngawitin ngarit, da sig padangé ané samah. Ngawit uli padangé ané berag tur bawak. Di kadongé tusing dadi ngarit masibakang. Yén tugelang dadi. Luu miwah entikan ané tusing amah sampi, suudé ngarit ponjokang dadiang besik. Ponjokang sig padangé ané berag.
Apa ané tepukin tiangénto kajangkepin olih i bapa di subané tiang orahanga suba dadi milu ngarit. Mara-marané dadi milu ngarit padang, i bapa ngorahin tiang mabalih i bapa ngarit gelahan pitung menit. Suudé kéto mara tiang oraina ngarit di arepné. Dadiné i bapa ngarit di durin tiangé. Pét tiang ningeh i bapa matengkém, sliksik tiang apa ané pelih. Jag saja suba. Paling pepesa i bapa matengkém yén sig padang ané arit tiang misi luu ané tusing dadi duduk. Lénan tekén ento, i bapa matengkém yén entikan ané tusing nyak amah sampi milu di cekukan padang ané sedek gemel tiang. Yén suba lakar mikul kranjang cenik, ané isinin tiang padang, ka kubun sampiné, i bapa matengkém, keranjang ané misi padang aritan tiangé ento musti buin tuunang uli palané. Artinné, luu-luu sig lad tiangé ngarit tondén maponjokang.
Ulian i bapa tusing pati pesu raos di katujuné ngorahin tiang. Pepesan tiang matakon tekén i mémé. Satondéné masaut, i mémé nakonin apa ané maan gaé tiang tur kénkén i bapa ngorahin. Yén di subané tiang nuturang i mémé makenyem, artinné ada ané sarat bapa ngorahin tiang, nanging tusing aji raos. Paplajahané ento i mémé nelatarang.
Buin tiang ngorahang, Mara, suudé nuunang padang, i bapa matengkém. Mara tlektekang tiang i bapa makenyem. I mémé nyautin: ento tusing nyelapang matengkém. I bapa matengkem ulian dekahné ngentah. (*)
Subscribe to: Post Comments ( Atom )


text:
Universitas
- Universitas Dwijendra, Denpasar
- Universitas Hindu Indonesia, Denpasar
- Universitas Mahasaraswati Denpasar, Denpasar
- Universitas Mahendradatta, Denpasar
- Universitas Ngurah Rai, Denpasar
- Universitas Panji Sakti, Singaraja
- Universitas Pendidikan Nasional, Denpasar
- Universitas Tabanan, Kediri, Tabanan
- Universitas Warmadewa, Denpasar
- IKIP PGRI Bali, Denpasar
- IKIP Saraswati, Tabanan
- ISI Denpasar, Denpasar
- Sekolah Tinggi Ilmu Manajemen Dhyana Pura, Kuta, Badung, Bali
- Sekolah Tinggi Bahasa Asing Hita Widya, Singaraja
- Sekolah Tinggi Bahasa Asing Saraswati, Denpasar
- Sekolah Tinggi Ilmu Administrasi Denpasar, Denpasar
- Sekolah Tinggi Ilmu Kesehatan Bali, Denpasar
- Sekolah Tinggi Ilmu Manajemen Handayani, Denpasar
- Sekolah Tinggi Ilmu Sosial Politik Wira Bhakti, Denpasar
- Sekolah Tinggi Ilmu Teknik Jembrana, Jembrana
- STIE BIITM Kuta Badung, Kabupaten Badung
- STIE Satya Dharma, Singaraja
- STIE Triatma Mulya, Denpasar
- STIMIK Bandung Bali, Denpasar
- STMIK STIKOM Bali, Denpasar
- STISIP Margarana, Tabanan
- STKIP Agama Hindu Amlapura, Karangasem
- STKIP Agama Hindu Singaraja, Singaraja
- Politeknik Nasional Denpasar, Denpasar
- Politeknik Kesehatan Denpasar, Denpasar
- Akademi Akuntansi Denpasar, Denpasar
- Akademi Keuangan dan Perbankan Denpasar, Denpasar
- Akademi Pariwisata Denpasar, Denpasar
- Akademi Pariwisata Triatmajaya, Kabupaten Badung


text:
Magedi - Purwaka
Nyatua Bali “Ni Bawang teken Ni Kesuna”
Om Swastiastu. Tiang..titiang sareng timpal-timpal jagi…mangkin jagi ngaturang…jagi…satua “Ni Bawang teken Ni Kesuna”.
Katuturang satua anak makurenan, ngelah kone pianak luh-luh duang diri. Pianak ane kelihan madan Ni Bawang, ane cerikan madan Ni Kesuna. Akuren ngoyong kone di desane. Sawai-wai geginane tuah maburuh ka uma.
Pianake dua ento matungkasan pesan solahe, tan bina cara gumi teken langit. Solah Ni Bawang ajak Ni Kesuna matungkasan pesan, tan bina cara yeh masanding teken apine. Ni Bawang anak jemet, dueg magae nulungin reramane. Dueg masih ia ngraos, sing taen ne madan ngraos ane jelek-jelek. Jemet mlajah raga apa-apa ane dadi tugas dadi anak luh. Marengin meme magarapan di paon, matanding canang, sing taen lek teken ajah-ajahan agamane. Melenan pesan ngajak nyamane Ni Kesuna. Ni Kesuna anak bobab, males magae, dueg pesan ngae pisuna.Ento makrana memene setata ngugu pasadun Ni Kesuna, ane ngorahang Ni Bawang ngumbah di tukade, ngenemin anak truna.
Sedek dina anu, dugase ento, sujatine Ni Bawang mara suud nglesung padi, laut kayeh sambilang ngaba jun anggon ngalih yeh. Krana ngugu munyin Ni Kesuna, ditu Ni Bawang lantas tigitga, siama aji yeh anget tur tundena magedi.
Ni Bawang laut magedi sambilanga ngeling sigsigan. Disubane joh uling umah, neked kone ia di tukade, katemu ajak kedis crukcuk kuning. Ditu I kedis crukcuk kuninge kapiolas teken unduk Ni Bawange. Ni Bawang bekelang baanga mas-masan marupa pupuk, subeng, kalong, bungkung, gelang, muah kain sutra. Sing mungkin Ni Bawang ngelah panganggon ane melah-melah buka keto. Ia nongos di umah dadongne.
Sing taen ia mulih ka umah reramane. Kacrita jani Ni Kesuna kone nepukin mbokne, mapanganggo melah-melah. Laut ia nakonang uli dija maan panganggo buka keto. Disubane orahina teken Ni Bawang, ditu laut Ni Kesuna metu kenehne ane kaliwat loba. Dot ngelahang panganggo lan perhiasan ane bungah buka ane gelahang embokne. Krana ento lantas Ni Kesuna ngorahin memene nigtig ukudane apang kanti babak belur. Sasubane katigtig lantas ia ngeling sengu-sengu ka tukade, katemu teken I kedis crukcuk kuning.
Kacrita jani I crukcuk kuning nyotot ukudan Ni Kesunane isinine gumatat gumitit. Neked jumah ditu lantas gumatat gumitite ento ane nyanden Ni Kesuna kanti ngemasin mati. Keto suba upah anak mrekak. Setata demen misuna timpal, sinah mupunin phala karma ane tan rahayu. Teka goak nyrokcok uus, satua bawak suba suud.


text:
Olih : Nyoman Manda
Ring Puri Hastina iur sampun tutur pakrimik saisin puriné krana sané dibi ida permaisuri malih ngembasang putra. Dayang-dayang sané sampun ping pitu ngiring Déwi Gangga masiram ka tepi tukad ageng malih saling neneng lan kitak-kitak ten purun makemikan krana pastika Déwi Gangga malih pacang matingkah soléh pacang mapi-mapi katiban kasengkalan okané anyud ring tukadé.
Prabu Sentanu bengong malinggih ring bataran lojiné nguntul kucru miragi tangis okané sané wau embas dibi sanja. Ping pitu sampun okané telas kaanyudang olih Déwi Gangga. Tan pisan kapiragi rabin idané nyelsel krana okané sampun anyud. Nguntul ida makeengan
“Sing pesan ida madué rasa sayang ring oka, monto sakadi sinongganané yan ngembasang putra satmaka magantung bok akatih, ngemasin ngetohang jiwa, dadi jeg lén pesan ida, kanti sampun ping pitu nganyudang oka di tukadé, ping kuda simbingin, putran raja di Hastina dahat mautama pisan apang ada nglanturang kauripan gumi Hastinané,” kantos ngebug anggan idané baan sungsut lan kosek kayunné krana tingkah rabin idané ping pitu sampun sakadi nyelapang nganyudang okané ka tukadé. Yan pradé mangkin rabin idané malih matingkah asapunika pacang tambakang ida yadiastun ida kantun kaiket antuk semayané riin ten pisan dados nimbaang sahanan solah polah rabin idané yadiastun jelek pisan.
Ri sedek ida maangen-angen sakadi asapunika raris medal rabin idané saking jeroan nyangkil putran ida sané kantun barak raris ngeplakang tangan pacang nitahang panyeroané ngiring ida masiram ka tukadé. Drika raris Sang Prabu Sentanu ngadeg lan maujar sada keras akidik.
“Adi agung….”
“Napi Bli Agung?” taler sakadi nantang Déwi Gangga masaur krana élah lan éling ring semayané riin.
“Adi bakal lunga kija?” ngancan nyangetang nengkik ida mawacana ngenah sampun ida sakadi brangti ring kayun
“Titiang bakal masiram ka tukadé sareng putran titiang taler putran Bli Agung sakadi riin,” Déwi Gangga nampekin rabin idané sané duka punika.
“Ten dados!” nengkik Prabu Sentanu mawacana.
“Napi Bli Agung?” galak taler Déwi Gangga masaur.
“Ten dados masiram ka tukadé ageng!”
“Bli nimbaang titiang?”
“Nggih,” bawak sang prabu masaur lan ngenah pisan ida duka.
“Cutetné adi agung ten dados masiram ka tukadé saréng putran bli sareng sané kantun barak puniki lan adi agung apang uning saking nguni bli agung tuah nyantosang putra sané pacang nglanturang kaajegan gumi Hastinané,” daas-diis ida ngandika krana dukané, nanging jeg nadak sara Déwi Gangga makenyem manis lan blamban matur lan alon nampekin sang prabu.
“Suksma pisan bli agung sampun duka nimbaang sikian titiang masiram ka tukadé krana bli agung sampun suéca mupusang pastun Sang Hyang Betara ring Kahyangan mawinan mangkin titiang prasida mawali malih ka kahyangan. Suksma pisan bli agung lan niki mula putran i raga sané pacang ngentosang kedatuan Hastinané,” Sang Prabu Sentanu bingung lan raris kaambil tangan idané olih rabiné.
“Puniki katatwané bli agung….”
Kaambil saking :
* http://bali.forumotion.net/orti-bali-f27/dewi-gangga-makenyem-t346.htm
~ Article view : [396]


text:
UPACARA 27:3-7
3-7manut pangarga sane katetepang ring Kemah Linggih Ida Sang Hyang Widi Wasa inggih punika:
- Anak lanang sane matuuh kalih dasa kantos nem dasa taun, 50 bidang jinah perak.
- Anak istri sane sampun kelih, 50 bidang jinah perak.
- Anak lanang sane matuuh lima ngantos kalih dasa taun, 20 bidang jinah perak.
- Anak alit istri, 10 bidang jinah perak.
- Rare alit lanang sane umurnyane kirangan ring limang taun, limang bidang jinah perak.
- Rare alit istri, 3 bidang jinah perak.
- Anak lanang sane langkungan ring 60 taun, 15 bidang jinah perak.
- Anak istri sane langkungan ring 60 taun, 10 bidang jinah perak.
8Yening anake sane masesangi punika kalintang tiwas, ngantos ipun nenten mrasidayang naur sesangi sane sampun kapastiang punika, ipun patut ngajak anake sane sampun katurang ring Ida Sang Hyang Widi Wasa punika ka ajeng sang pandita. Irika sang pandita patut netepang panebus sane murahan, manut kamampuhan anake punika.